Hallitustyöskentely kriisiyrityksissä. Hallitusjunioreiden ja Hallituspartnereiden yhteistapaaminen Tero Luoma - PDF\nHallitustyöskentely kriisiyrityksissä. Hallitusjunioreiden ja Hallituspartnereiden yhteistapaaminen Tero Luoma\nDownload "Hallitustyöskentely kriisiyrityksissä. Hallitusjunioreiden ja Hallituspartnereiden yhteistapaaminen 7.5.2013 Tero Luoma"\n1 Hallitustyöskentely kriisiyrityksissä Hallitusjunioreiden ja Hallituspartnereiden yhteistapaaminen Tero Luoma\n2 Aineisto Erinäisten keskustelujen kautta olen koonnut yhteen alla olevan listauksen kriisiyhtiön hallitustyöskentelyn kulmakivistä. Listaus ei perustu yksittäiseen yritykseen vaan useamman henkilön kokemusperäisiin keskusteluihin useamman yhtiön pohjalta. Yhdellä tapauksella on ollut merkittävä rooli keskustelujen käynnistymisessä. Tämä keskittyy ennen kaikkea taloudellisen kriisin kohdanneisiin yrityksiin. Kriisitilanne on kuitenkin usein syvällinen ja moniulotteinen. Toivottavaa on, että hallitus ei joudu kriisitilanteeseen housut kintuissa valmistautumatta ja että vähintään jollain on kokemusta tällaisista tilanteista. Muussa tapauksessa meno voi olla melkoista. Tavoitteena on antaa yksi käytännöllinen lista kriisitilanteen kohtaavalle hallitukselle. Kommentit listaan ja kokemukset kriisistä selviytymisestä ovat tervetulleita. Esitetyt mielipiteet on pyritty esittämään neutraalissa muodossa.\n3 Lähtökohta Hallituksen jäsenyys kriisiyhtiössä on omanlaista hulluutta. Hallitustyöstä saatava korvaus ei juuri koskaan ole suhteessa siihen, millaisen riskin jäsen henkilökohtaisesti ottaa tullessaan nimetyksi kriisiyhtiön hallituksen jäseneksi. Jäsenyyteen liittyy sekä juridisia riskejä että taloudellisia riskejä, joista hallituksen jäsen voi viime kädessä joutua kantamaan henkilökohtaisen vastuun henkilökohtaisella omaisuudellaan. Tämän lisäksi tulee tietysti sosiaaliset riskit eli asemaan liittyvät paineet ja mahdolliset sidosryhmien negatiiviset reaktiot eri toimenpiteisiin. Erityisen riskialtista on olla sellaisen yhtiön hallituksessa, jossa oma pääoma on negatiivinen. Finnverallaja tietyillä rahoittajilla on käytössään Ref-merkintäjärjestelmä, jolla rajataan ulkopuolisen hallituksen jäsenten vastuita. Tämä on hyvä menetelmä, jota olisi syytä laajentaa, jotta kriisiyhtiöiden hallituksiin saataisiin hyviä jäseniä. Toinen vaihtoehto on toimia advisorboard-rakenteenkautta hallituksen ulkopuolelta ilman hallituksen jäsenen vastuita, mutta mieluummin suosisin rakennetta, jossa valta ja vastuu kulkevat käsi kädessä.\n4 Lähtisinkö kriisiyhtiön hallitukseen? Ennen hallituspaikan vastaanottamista on syytä miettiä kaksi kertaa, kannattaako olla käytettävissä. Ja harkita vielä senkin jälkeen vähintään kerran. Toisaalta: hallitustyöskentely kriisiyrityksissä on kiehtovaa ja erittäin opettavaista! Silloin ollaan usein yritystoiminnan peruskysymysten äärellä. Muutos on välttämättömyys ja siten myös mahdollisuus. Onnistuessaan muutos voi olla todella merkittävä ja näkyvä. Aikahaarukka toimenpiteille on usein tiukka, joten actionia riittää taatusti siitä pitävälle! On myös henkilöitä, jotka ovat erikoistuneet tällaisiin tilanteisiin ja osaavat hommansa. Kääntämällä kriisiyrityksen kannattavaksi ja kasvavaksi voi arvonmuutos olla ylivoimainen tavallisten yritysten kehitystyöhön verrattuna. Kuitenkin tämä ala vaatii tietyntyyppisen luonteen, ts. perseen on kestettävä merivettä. Ennen kaikkea on mietittävä mitä annettavaa jäseneksi aikovalla on yhtiölle ja sen toiminnalle. Lisäksi on syytä omistajataustat, koska hyvin usein ongelmien takaa löytyy juuri omistaja. Kannattaa tehdä seikkaperäinen toimintasuunnitelma, jonka omistajat ja rahoittajat allekirjoittavat. Tämä siis ennen hallitustyöskentelyn aloittamista. Suunnitelman avulla määritetään jatkotoimenpiteet valtasuhteiden, organisaation, realisointien, ostovelkojen, henkilöstövähennysten jne. suhteen.\n5 Kriisiyhtiön hallituksen muistilista Saa käyttää, mutta ei ole pakko\n6 1. Omistajien tuki muutokselle Kriisitilanteessa omistajien vastuu korostuu. Loppukädessä yritystoiminnassa omistajat ovat se taho, joka kantaa viimeisen vastuun sekä yhtiön jatkuvuudesta että myös suhteessa sidosryhmiin. Yritystoiminnan loppuessa omistajat ovat usein suurin menettäjä pääomien muodossa, mutta ei ainoa taho, jota lopettaminen kirpaisee. Kriisi on lähes poikkeuksetta seurausta jostain aiemmin tehdyistä virheistä tai tekemättömyydestä. Kriisin hetkellä omistajilla on siis aina peiliin katsomisen paikka ja syytä kysyä, mitä olisi pitänyt tehdä 1-3 vuotta sitten, jotta ei oltaisi tässä tilanteessa. Onko hallitus ollut yhtiölle oikea? Onko johto ollut oikea? Onko hallituksen strategia ollut oikea? Olisiko hallitus pitänyt vaihtaa aikaisemmin? Onko nyt oikea aika vaihtaa hallitus? Kun kriisi havaitaan, on omistajien välittömästi määriteltävä oma roolinsa muutostilanteessa. Ovatko omistajat halukkaita ja kykeneviä tekemään muutoksen itse vai tarvitaanko ulkopuolisia? Tältä osin omistajien on oltava kriittisiä itseänsä kohtaan. Entinen yrittäjä-omistaja-toimitusjohtaja voi joissain tapauksissa palata ruoriin ja pelastaa laivan, mutta etääntynyt omistaja, jolla ei ole kosketusta yrityksen käytäntöön voi yhtäkkiä aktivoituessaan saadakin aikaan enemmän harmia kuin hyötyä. Joka tapauksessa omistajien on valittava se porukka, jolla kurssi käännetään. Omistajien on myös selkeästi ilmaistava, ovatko he valmiita lisärahoittamaanyhtiötä ja onko kenties joitain asioita, joihin ei tule hallituksen koskea. Kun nämä päälinjaukset on tehty, on omistajien annettava hallitukselle täysi tuki toteuttaa muutostoimenpiteet. Usein omistajat ovat alussa hyvin mukana ja samaa mieltä asioiden toteutustarpeesta, mutta itse toiminnan käynnistyttyä omistajasta tulee suurin jarru, koska muutokset koskevat yleensä heidän tekemiään päätöksiä, perheenjäseniä, realisointeja, liiketoiminnan osien myymistä jne.\n7 2. Tiivis ja työkykyinen hallitus Kriisitilanteen korjaaminen vaatii hallitustyöskentelyltä ja yksittäisiltä jäseniltä erittäin paljon. Siksi kriisitilanteessa hallituksen kokoonpano kannattaa pitää pienenä, esimerkiksi 3-5 jäsenen työnyrkkinä. Aikaa ei saa kulua siihen, että kutsutaan kokouksia koolle vaan protokolla siirretään syrjään ja työskennellään joustavasti ja dynaamisesti. Hallitustyö menee kriisitilanteessa hyvin lähelle johtoryhmätyöskentelyä, tietenkin riippuen siitä, millainen johtoryhmä yrityksessä jo on. Uusi hallitus on yleensä tilanteen korjaaja. On inhimillistä, että omien virheiden korjaaminen on vaikeinta.tällaisissa tilanteissa on perusteltua mahdollisimman suuri hallinnon vaihto! Hallitus ottaa itselleen erityistehtäviä johdolta ja pyrkii ottamaan kriisijohtamisen komentokeskuksen haltuunsa. Erityisesti hallituksen puheenjohtajan rooli korostuuentisestään, koska hän on keskeinen lenkki eri sidosryhmien välillä.\n8 3. Kestääkö kassa? Kriisiyritystä johdetaan ensisijaisesti kassan kautta. Lähtökohta lienee yleisesti se, että kriisiyhtiössä on myös kassakriisi päällä eli kassavarat ovat jo huventuneet tai ainakin vähenemässä hallitsemattomalla vauhdilla. Hallituksen tulee ensitilassa muodostaa realistinen arvio siitä, kuinka kauan kassa kestää? Tämä toteutetaan yksinkertaisesti käymällä läpi, mitä maksuja kassaan on lähiaikoina tulossa ja mitkä maksut sieltä ovat menossa. Tarkasteluhorisontti voi vaihdella, mutta sopiva tarkasteluväli on esimerkiksi päivää. Huojentava tieto on, jos todetaan, että kassa kyllä kestää toistaiseksi. Sen sijaan jos johtopäätös on päinvastainen eli havaitaan, että lähipäivinä raha ei tule riittämään laskujen maksamiseen, on jo kiire ryhtyä toimiin.\n9 4. Ostovelkojen maksuohjelma Kassa-analyysin jälkeen pitää pureutua tarkemmin ostovelkoihin. Kenelle meillä on maksut myöhässä, kuinka paljon ja ketkä ovat ostovelkojen osalta suurimmat velkojat? Mitkä ostovelat pystymme hoitamaan ajallaan ja mitä emme? Mitkä hankinnat ja kumppanuussuhteet ovat meidän toimintamme kannalta aivan kriittisiä? Ketkä velkojat ovat mahdollisesti aggressiivisia ja hakevat yrityksen konkurssiin (8-päiväinen), jos maksua ei hoideta ajoissa? Ketkä taas ovat sellaisia velkojia, joiden kanssa voi neuvotella maksuaikataulusta? Jos rahaa ei ole ostovelkojen hoitamiseen ajallaan, on parempi ottaa itse aloiteja olla aktiivisesti yhteydessä velkojiin ja kertoa tilanne.\n10 5. Velkojen maksuaikataulut Yrityksen rahoittajat ovat siltä osin eri asemassa kuin ostovelkojen haltijat, että he ovat lainapäätöksen tehdessään huomioineet myös sen vaihtoehdon, että lainan takaisinmaksuun sisältyy riski. Ostovelkojat sen sijaan eivät lähtökohtaisesti oleta joutuvansa harjoittamaan lainanantotoimintaa tavaroita tai palveluita toimittaessaan. Silti velkojat voivat olla aggressiivisin tahoja ensimmäisenä viemässä yritystä nurin. Hallituksen on oltava erityisen tarkka siitä, että velkojia kohdellaan tasapuolisesti. Vaikea hallittava koska toinen ostovelkoja saattaa perustellusti olla yritykselle fataalimpi kuin toinen raaka-ainetoimittaja vs. tyky-konsultti. Velkojien kanssa voi, ja pitää käydä neuvotteluita maksuaikatauluista, mutta jatkuvasti on pidettävä mielessä, että toiselle ei voi luvata parempaa toisen velkojan kustannuksella. Muutoin seuraa henkilökohtainen vastuu. Lähtökohtaisesti velkojien intresseissä luulisi olevan liiketoiminnan jatkuminen, koska se on pääsääntöisesti parempi tapa myös velkojille saada omat saamisensa, mutta aina ei suhtautuminen ole näin ymmärtäväistä vaan laina voidaan haluta maksuun heti, vaikka sitten takaajien toimesta tai vakuuksien kautta. Kriisiyhtiössä kirjeenvaihto merkittävässä roolissa rahoittajien kanssa. Mahdollisimman avointa ja läpinäkyvää tiedonantoa erityisesti päärahoittajan suuntaan. Parasta on, jos hallitus saa rahoittajalta hyväksynnän toimintasuunnitelmalleen.\n11 6. Luottamuspääoma Kun tase on tyhjä, punnitaan sitä liiketoiminnan tärkeintä pääomaa, jota ei taseesta löydy eli luottamuspääomaa. Näin eräs kokenut konkari on opettanut kriisiyhtiöiden johtamisesta. Kun yhtiön toiminta on katkolla, on johdon ja hallituksen keskeisin tehtävä pyrkiä rakentamaan luottamusta sidosryhmissä. Luottamuksen rakentamisessa avoin ja rehellinen kommunikaatio on kaikki kaikessa. Pohjalla oltaessa on parempi olla lupaamatta liikoja, koska luottamus on jo asetettu kyseenalaiseksi, päinvastoin on parempi puhua hieman alakanttiinja varman päälle ja saavuttaa sitten uskottavuutta tuottamallakin lupauksia paremmat luvut. Useimmiten tavarantoimittajilta ja kumppaneilta löytyy ymmärrystä aikataulumuutoksille, onhan kyseessä kuitenkin heidän näkökulmastaan asiakkuus. Tämä jousto täytyy pitää mielessä ja maksaa takaisin sitten kun taas menee paremmin. Kaikille sidosryhmille on tärkeitä tietää, niin tarkasti kuin voi: Missä tilassa yritys on?\n12 7. Kassavirta saatava kannattavaksi Kassan osalta tarkastellaan akuuttia rahatilannetta. Tätä asteen laajempi tarkastelu on tarkastella yrityksen kassavirtoja eli muodostaa kuva siitä, mistä toiminnoista yritykseen tulee rahavirtaa sisään ja mitkä toiminnot taas ovat kuluerinä. Kassavirran osalta tarkasteluhorisontti voi olla esimerkiksi 6-12kk eteenpäin. Tällöin on syytä muodostaa kokonaiskuva siitä, mitä suurempia tuloja tai menoja on tulossa ja milloin sekä tarkastella kuukausitarkastelussa, mitkä kuukaudet ovat voitollisia ja mitkä tappiollisia ja miksi näin. Jos johtopäätöksenä todetaan, että esimerkiksi seuraavat 6kk ovat nykyisellä tulo-ja kulurakenteella tappiollisia, on pikaisesti tehtävä johtopäätökset syistä ja ryhtyä toimenpiteisiin kassavirran parantamiseksi.\n13 8. Myynti, myynti, myynti Kriisitilanteessa ei saa lopettaa myymistä, koska vain sieltä tulevat yrityksen tulot, lyhyellä ja pitkällä tähtäimellä. Siispä myyntiin on panostettava entistä enemmän. On myytävä kuin viimeistä päivää. Nyt on revittävä kaikki irti. Voisiko vakioasiakkaat ostaa nyt enemmän? Voisivatko he tehdä ostojaan etupainotteisesti? Kenties jopa maksaa laskuja etupainotteisesti? Voisiko asioita paketoida, jolloin saataisiin lisämyyntiä? Hintoja pystyy harvoin tällaisessa tilanteessa nostamaan, joten nyt voi jopa hieman tinkiä viimeisestä hinnasta, kunhan saadaan kauppaa. Tappiollista kauppaa ei kuitenkaan tule tehdä eikä tulevaisuutta kannata myydä liikaa, jos on näköpiirissä että kriisi on väliaikainen. Myyntiorganisaatiota ei myöskään kannata liikaa haitata kriisitunnelmalla vaan antaa heidän keskittyä kaupantekoon ja asiakkuuksiin. Hyvä tapa voi olla esimerkiksi se, että toimitusjohtaja keskittyy johtamaan myyntiä ja hallitus ottaa päävastuun kulujen karsinnasta.\n14 9. Sisäinen kulujen karsinta Kannattamatonta liiketoimintaa ei voi jatkaa. Siispä on käytävä kulurakenteet kriittisesti läpi. Siis erittäin kriittisesti. Henkilöstön osalta tämä tarkoittaa lähes aina yt-neuvotteluitaja lomautuksia tai irtisanomisia. Yt-prosessissajuridiikka korostuu ja virheet voivat tulla yhtiölle ja johtohenkilöille henkilökohtaisesti kalliiksi, joten tältä osin hallituksen ja johdon on tunnettava menettelytavat, lait ja ohjeet ja noudatettava niitä kirjaimellisesti. Yt-prosessinläpivienti vie aikaa ja sillä saavutettavat kustannussäästöt näkyvät usein vasta kuukausien päästä, joten tämän prosessin aloittaminen on tehtävä riittävän ajoissa. Prosessiin voi liittyä ikäviä tunteenpurkauksiaja reaktioita, jotka kohdistuvat usein johtoon, joten myös niihin on varauduttava. Henkilöstökulujen karsinta on vain osa kulukarsintaa, paljon säästöjä saavutetaan usein myös sillä, että toimitaan halvemmalla, luovutaan turhista hankinnoista ja saavutetuista eduista, virtaviivaistetaan prosesseja ja lopetetaan kannattamattomat toiminnot.\n15 10. Sopimuskannan läpikäynti Sisäisen kulujen karsinnan rinnalla on tartuttava tiukalla kädellä yhtiön sopimuksiin. Oman organisaation kulujen karsiminen tuntuu turhauttavalta, jos yhtiö tuhlaa rahojaan huonoihin pitkäaikaisiin sopimuksiin, joista eroon pääseminen on mahdotonta tai kallista. Millaiset ovat yhtiötä velvoittavat sopimukset? Mitkä sopimukset ovat hyviä ja mitkä eivät? Miten huonoista sopimuksista päästään eroon ja paljonko se maksaa? Huonojen sopimusten osalta on kyettävä käymään sopimusneuvottelut uudelleen. Ovatko toimitilat sopivat? Kannattaako muutto? Millaiset ovat myyjien tai jälleenmyyjien provikkasopimukset? Ovatko ne liian anteliaita? Sopimuskannan läpikäynti on helpommin sanottu kuin tehty. Ei ole ihan helppo tehtävä löytää alkuperäisiä sopimuksia, jos yhtiössä ei ole kunnollista arkistoinnin kulttuuria. Suullisia sopimuksia jonkun sopimana joskus tai epämääräisiä papereita ilman allekirjoituksia, joita toisen osapuolen mukaan on joskus muutettu ilman uutta paperiversiota. Selvitä siinä sitten, minkä sopimusten mukaan pitäisi toimia. Arkistointikulttuuri nousee arvoon kriisitilanteessa, koska kriisin hetkellä on tyhmää tuhlata tolkuttoman paljon aikaa sopimusten etsimiseen epämääräisistä mapeista ja silti todeta, että kaikkia ei ole saatavilla.\n16 11. Päätöksenteko, päätöksenteko, päätöksenteko Kriisitilanteessa hallitus on koolla lähes koko ajan. Normaali kuukausikokousrytmi ei missään nimessä riitä vaan on siirryttävä esimerkiksi viikottaiseenkokousrytmiin tai jopa menetelmään, jossa puheenjohtaja pyörittää avointa kokousta puhelimessa koko viikon ja viikon tiettynä päivänä kirjataan päätökset pöytäkirjaan. Kriisiyhtiön hallituksen on kyettävä tekemään päätöksiä nopeasti, koska tässä tilanteessa ei ole aikaa siirtää asiaa seuraavaan kokoukseen. Ei päätöstä on usein huonoin päätös. Parempi siis linjata joko kyllä tai ei, mutta epätietoisuudessa ei voi firmaa kriisitilanteessa pitää. Nopeaa toimintaa edesauttaa myös selvä työnjako hallituksen sisällä sekä hallituksen ja johdon kesken. Kun jokaisella on oma vastuualue ja keskinäinen luottamus kunnossa, ei hallituksessa tarvitse käyttää aikaa syvällisiin keskusteluihin vaan voidaan päättää suunta ja seurata toimenpiteiden toteutumista. Työmäärältään kriisiyhtiön hallitustyö on moninkertainen normaaliin verrattuna. Puhelimessa saattaa kulua tunteja päivässä ja kokoontumisiin päivä viikossa. Tämä aika on väkisinkin pois jostain muusta. Se asettaa perheen ja muiden läheisten ymmärryksen koetukselle.\n17 12. Juridiikka ja dokumentointi Kriisiyhtiön hallituksessa hallituksen jäsenten henkilökohtainen vastuu korostuu, joten juridiikkaan ja päätösten dokumentointiin on kiinnitettävä erityistä huomiota. Hallitusten jäsenten on hyvä tuntea, mitkä ovat henkilökohtaiset ja yrityksen vastuut missäkin tilanteissa. Henkilökohtaisia riskejä ja vastuita ei kannata missään nimessä ottaa, ei hallitustyöskentely niin kiitollista ole koskaan! Jos siis joku päätös edellyttää lain rikkomista tai on sääntöjen vastainen, sellaiseen ei pidä suostua. Paikka hallituksessa ei voi velvoittaa rikoksen tekemiseen. Ei koskaan. Jos näin on, on erottava välittömästi. Käytännössä kaikkia asioita ei voi aina tarkistaa juridiikan osaltaja valitettavan usein juristilta kysyttäessä saa vastaukseksi toisaalta, toisaalta pyörittelyn ilman selvää ohjetta. Jos siis kuuntelisi vain juristeja, ei usein uskaltaisi toimia lainkaan. Hallituksen kokouksista kannattaa pitää kunnon pöytäkirjat, jossa kirjataan selkeästi päätökset ja avataan myös niitä perusteita ja näkökulmia, mihin pohjautuen hallitus on päätynyt harkintaansa käyttäen kyseiseen ratkaisuun. Tätä dokumentaatiota saatetaan käyttää myöhemmin oikeudessa, joten hallituksen on hyvä todistaa huolellinen harkintansa. On myös keskeistä ymmärtää, että pöytäkirja on pöytäkirja ja omat muistiinpanot ovat omia muistiinpanoja. On aika turha väittää asiantilasta toista omiin muistiinpanoihin pohjautuen, jos pöytäkirjassa lukee toisin. Pöytäkirjoissa pitää myös olla allekirjoitukset sovitun tavan mukaisesti. Ilman niitä pöytäkirjan todistusarvo on heikko. Lisäksi on muistettava, että aina voi esittää väitteitä ja vetoomuksia, huolellisinkaan toiminta ei anna suojaa syytöksille. Syytösten totuudenmukaisuuden arvioivat aina ulkopuoliset esitettyjen näkemysten ja todistelujen perusteella.\n18 13. Viestintä Kriisitilanteissa huhut liikkuvat ja käytäväjuorut leviävät. Siispä hallituksen on oltava erityisen tarkka viestinnässään. Hallitus on lähtökohtaisesti anonyymi kollegio, mikä tarkoittaa sitä, että hallituksen on suositeltavaa viestiä yhtenäisesti joko puheenjohtajan, toimitusjohtajan tai tiedotteiden välityksellä, mutta ei yksittäisten jäsenten toimesta. Näin pysyy viestinnässä selkeämpi linja. Tiedontarve eri sidosryhmissä on suuri, joten asioista on pyrittävä viestimään selkeästi, samanaikaisesti ja ajoissa, heti kun se vain on mahdollista. Keskeneräisiä asioita ei kannata lähteä spekuloimaan, koska ne otetaan usein valmiina totuuksina. Viestintää ei myöskään kannata tehdä vain viestimisen takia eli jos ei ole kerrottavaa, ei kannata kertoa mitään, vaan odottaa aitoa uutisoitavaa. Keskeisille sidosryhmille kuten henkilöstölle, avainasiakkaille ja kumppaneille on suositeltavaa antaa rehellinen tilannekuva ja taustoittaa myös sellaisia asioita, joita ei voi laajemmin kertoa. Syiden kertominen lisää ymmärrystä ja hyväksyttävyyttä.\n19 14. Selviytymissuunnitelma ja uusi strategia Kriisitilanteessa hallitustyöskentelyn horisontti tulee hyvin lähelle tätä päivää. Hallituksella on hyvä olla olemassa karkea selviytymissuunnitelma, jota toteutetaan määrätietoisesti. Tämä selviytymissuunnitelma on eri kuin strategia. Kriisitilanteessa strategiatyö kannattaa jättää toissijaiseksi. Visiointi tulevaan 3-5 vuoden aikajänteellä ei oikein ole relevanttia, kun ei ole olemassaolokaan itsestäänselvyys. Siispä strategiatyöhön kannattaa alkaa panostamaan vasta, kun kriisistä näytettäisiin selviävän. Strategian ensiaskeleina on tärkeää olla uskottavuuden palauttaminen, selkeän muutoksen viestiminen ja uuden innostuksen synnyttäminen.\n20 15. Vaihtoehto B, C ja D Yhtiön toiminnan jatkuminentulee olla hallituksen vaihtoehto numero yksi. Aina se ei kuitenkaan riitä, joten hallituksen kuten myös omistajien on myös tarkasteltava muita vaihtoehtoja, kuten sitä, onko yritystoiminnalla jatkamisen edellytyksiä. Jos johtopäätös tilanteesta on suhteellisen toivoton, on hallituksella velvollisuus lähteä selvittämään muita vaihtoehtoja, kuten saneerausmenettelyä tai suoraa konkurssia. Positiivisempina vaihtoehtoina hallituksen tulee arvioida mahdollisuuksia yritysjärjestelyyn tai ulkopuoliseen uuteen omistajaan, joka saisi tilanteen kääntymään. Näissä prosesseissa menee aina aikaa, helposti 6-12kk, joten tunnustelut on syytä aloittaa ajoissa. Valitettava totuus yrityksen ja sen nykyomistajien kannalta on se, että kriisiyhtiö houkuttelee harvoja, joten arvonmäärityksessä ja ehdoissa myyjien asema ei lähtökohtaisesti ole kovin vahva. Silti luopuminen ja osasumman saaminen omaisuuserästä voi lopulta olla parempi ratkaisu kuin koko homman kaatuminen. Tältä osin omistajat aina sanovat viimeisen sanan ja valta on heillä, mutta hallituksella on myös keskeinen rooli realistisen tilannekuvan kertomisessa ja vaihtoehtojen arvioimisessa. Hallituksen on hyvä miettiä ketä kohtaan on velvollisuus siis mitä omistajat haluavat, mihin asti he ovat valmiit pääomittamaan. Vastuu on mahdollisimman ajoissa siirrettävä omistajille. Perusteet hakea konkurssiin saattavat olla selkeästi olemassa, mutta omistajilta ei ole saatu selvää tahdonilmaisua.\n21 Kriisiyhtiön hallituksen muistilista Yhteenveto kriisiyhtiön hallituksen muistilistasta: 1. Omistajien tuki muutokselle 2. Tiivis ja työkykyinen hallitus 3. Kestääkö kassa? 4. Ostovelkojen maksuohjelma 5. Velkojen maksuaikataulut 6. Luottamuspääoma 7. Kassavirta saatava kannattavaksi 8. Myynti, myynti, myynti 9. Sisäinen kulujen karsinta 10. Sopimuskannan läpikäynti 11. Päätöksenteko, päätöksenteko, päätöksenteko 12. Juridiikka ja dokumentointi 13. Viestintä 14. Selviytymissuunnitelma ja uusi strategia 15. Vaihtoehto B, C ja D Työmäärä kriisiyhtiön hallituksessa on helposti kymmenkertainen tavallisen yrityksen hallituksen käyttämään aikaan siis mieti oletko siihen valmis?\n22 Vakuutuksilla suojaa hallitukselle? Valitettavasti hallitustyöskentelyn vakuutukset ovat varsin kehittymättömiä, eikä tietojeni mukaan markkinoilta ole saatavilla esimerkiksi yleistä hallituksen jäsenen vakuutusta, joka rajaisi henkilökohtaisia vastuita tällaisissa tilanteissa. Yhtiökohtaisia johdon vakuutuksia, jotka koskevat myös hallitusta on saatavissa, mutta kun lukee näiden vakuutusten ehdot, on johtopäätös selvä: kaikki sellaiset tilanteet, joissa oikeasti tarvittaisiin turvaa on rajattu jollain ehdolla vakuutuksen ulkopuolelle. Oman pääoman menettänyt ja kassakriisissä olevalle yhtiölle ei myönnetä edes normaalia hallituksen ja toimitusjohtajan vastuuvakuutusta. Esimerkkejä tapauksista, joissa yhtiökohtaista johdon vakuutusta olisi voitu tarvita: Finnairin Vehviläisen asuntokaupat syyteharkintaan (YLE ) Raumalaisyhtiön rahoitusjohtaja 10 miljoonan euron korvauksiin (Satakunnan Kansa ) Koko Destian hallitus erosi (KL ) Finnair-johtajaa epäillään lentokoneosien vientirikoksesta (KL ) Nokian vesilaitoksen johtaja siirrettiin toisiin töihin (MTV ) Firmalle 2000 euron sakko sormivauriosta: Tamperelaisyritys joutuu maksamaan 2000 euron yhteisösakon. Lisäksi oikeus määräsi yrityksen toimitusjohtajalle ja tuotantopäällikölle 30 päiväsakkoa. (IS ) Pyydän ilmoittamaan, jos joskus joku löytää henkilön, jolle tällainen vakuutus on korvannut jotain


Influenssarokotukset alkavat Lapissa – rokote aiempaa tehokkaampi | Yle Uutiset | yle.fi\n17.10.2018 klo 07.00päivitetty 17.10.2018 klo 08.54\nInfluenssarokotteen ottaa vuosittain yhä useampi, THL:stä kerrotaan.Yle\nLapin kunnat aloittavat rokotusurakan pikku hiljaa, ensimmäisten joukossa on Utsjoki. Utsjoen karigasniemeläiset voivat saada oman influenssarokotteensa jo keskiviikkona 17. lokakuuta.\nLapin kaupungeista Torniossa voi saada influenssarokotteen keskiviikosta 24. lokakuuta lähtien.\nMarraskuussa omat urakkansa aloittavat muut kaupungit. Kemijärvellä ensimmäinen julkisen terveydenhuollon rokotuspäivä on 2. marraskuuta. Kemissä taas rokotukset aloitetaan 6. marraskuuta ja Rovaniemellä 13. marraskuuta.\nRovaniemen Rinteenkulman terveysasemalla järjestetään lauantaina 1. joulukuuta jopa nonstop-rokotuspäivä.\nTänä vuonna kaikki 3–6-vuotiaat lapset saavat rokotteen ensimmäistä kertaa maksutta.\n– Meillä on 2–6-vuotiaille elävää heikennettyä nenäsumuterokotetta pistettävän rokotteen lisäksi, kertoo Terveyden ja hyvinvoinnin laitoksen ylilääkäri Hanna Nohynek.\nInfluenssarokotteen tehosta ennustetaan viime vuotta parempaa.\n– Muutos viime kauteen verrattuna on se, että pistettävässä rokotteessa on neljä virusta edustettuna. Kaksi A-virusta ja kaksi B-virusta.\nEdellisellä kaudella kansallisessa kansallisessa ohjelmassa ollut pistettävä rokote antoi suojaa kolmea taudinaiheuttajaa, eli kahta A-virusta ja yhtä B-virusta vastaan.\n– Viime kaudella oli sellainen valitettava tilanne, että pistettävän rokotteen vastaavuus kiertäviin viruksiin ei ollut kovin hyvä. Emme saaneet estettyä influenssaa toiveidemme mukaisesti, Hanna Nohynek sanoo.\nIlmaisen influenssarokotteen saavat tänä vuonna lapset puolesta vuodesta kuuteen ikävuoteen, raskaana olevat, kaikki 65 vuotta täyttäneet, sairautensa tai hoitonsa vuoksi riskiryhmään kuuluvat sekä vakavalle influenssalle alttiiden henkilöiden lähipiiri.\nLisäksi maksuttomaan rokotteeseen ovat oikeutettuja armeijaan menevät sekä sosiaali- ja terveydenhuollon ja lääkehuollon henkilöstö.\nKorjattu 17.10. kello 8.54 flunssa-sana influenssaksi koskien sairaudelle alttiiden lähipiiriä.\ninfluenssarokotteetrokotteetinfluenssaimmunisaatioEnnaltaehkäisevä terveydenhuoltoinjektiotLapin maakuntaUtsjokivirustaudithengitystieinfektiot (hengityselinten taudit, infektiot)


scandinaviansky: helmikuuta 2009\nKaikkihan tietävät mitä lämpötila tarkoittaa eli kuumaa tai kylmää. Ja näin on myös värilämpötilan suhteen. Se siis tarkoittaa onko valo lämpimän keltaista vai kylmän sinistä. Tähän on olemassa hieno mittaus standardikin. Mutta käytännössä värin lämpötilaa voi tutkia katselemalla valkoista paperia hehkulampun valossa / päivänvalolla.\nKuten kuvista huomaat värilämpötila vaikuttaa kovasti fiilikseen. Eli jos kuva otetaan hehkulampun valossa ei oikeita värejä saada hienollakaan kuvankäsittelyllä (saati sitten käsittelemättä). Mutta päivän opetus on tämä jos et tiedä, missä valossa kannattaa kuvata niin kokeile! Siinähän se sitten on silmiesi edessä.\nMitäs muuten olet mieltä - kumpi kuva on parempi ?\nLähettänyt Hattaramaa klo 17.15 2 kommenttia:\nUusi kamera hakusessa:\nMitä siis tarvitsee "taviksen" tietää.\nIhan ensimäiseksi kuinka paljon haluat maksaa kamerastasi?\nMinkä kameran sillä rahalla saa?\nMikä niistä on paras juuri sinulle?\nJa mistä juuri sen saa halvimalla (sama kamera eri hinta)?\nMegapikseleistä olikin aiemin puhe - niitä tarvitaan n.5 Megaa tai yli\n-jos haluat tehdä kuvistasi esimerkiksi fototapettia tai ulkomainoksia\n-haluat täyttää tietokoneesi valokuvilla\nMonta megaa on hyvä, mutta ei siis välttämätön asia.\nOptinen zoomi tarkoittaa, perinteistä zoomia eli sitä miten monin kertaiseksi kamera suurentaa.\nEli seisot pihalla ja 20 metrinpässä näet postilaatikon. 3x optinen zoom suurentaa, niin, että laatikko on kolmekertaa korkeampi ja leveämpi kuin paljaalla silmällä ja 10x tekee sen siis 10 kertaa korkeamaksi ja leveämäksi.\nMutta mutta - 10 kertainen tärähtää myös siis tosi paljon helpomin!!\nJa tuo digitaalinen zoom = se on ihan humpuukia eli se vaan suurentaa kuvaasi kuin kopiokone eli laatu vain huononee (minä olenkin asettanut sen ominaisuuden kamerasta pois päältä).\nKasvojen tunnistus on sellainen ominaisuus, että kamera "löytää" kasvot ja yrittää sitten itsenäisesti tarkentaa niihin - tästä olen huomannut olevan sekä haittaa, että vähän hyötyä.\nJos osaat painaa laukaisijaa puoleenväliin tarkentaessasi ja varmistaa (keskikohta muuttuu vihreäksi)että kuva on tarkka\n(tämän osaa 3v poikani- ei siis vaikeaa),\net tarvitse tätäkään mielettömän hienoa ominaisuutta.\nOptinen kuvanvakain : tämä tarkoittaa, ettei kuvasi tärähdä yhtä helposti eli aika kiva ominaisuus - (hidastaa joskus kuvien ottamista). Tämä on siis vähän sama kuin punasilmäisyyden esto-toiminto- ihan kiva, mutta välillä menee hermo kun salama senkun välkkyy eikä kamerarakkine tunnu saavan kuvaa otettua.\nJa sitten on hirveä määrä kamerafirmojen omia ihmeellisiä ominaisuuksia, joita yleensä kuvataan kirjainlyhenteillä, kun eivät itsekään taida tietää, mitä tarkoittavat.\nMihin käytät kameraa?\nKoska käytät sitä - pitääkö sen mahtua taskuun vai kannatko sitä repussa?\nKun osaat vastata tähän - osaava myyjä auttaa varmasti.\nKävele kaupasta ulos jos myyjä edelleen esittelee J83KD ja LSDGIJA sekä FKLDI ominaisuuksia.\nVoisitko harkita ostavasi uuden, kun olet kehittynyt kuvaamaan ja huomaat kamerassasi puutteen joka harmittaa?\n(minulla on pieni pokettikamera vaikka rakastaisin digi-järjestelmä-kameraa - se ei vaan mahdu mukaan kun on nuo lapset)\nMoni myy myös käytettyjä ja toisin kuin perinteisistä kameroista, niistä näkee aika hyvin heti jos ovat rikki. Eli kuvaa kun katselee tietsikka näytöllä, niin siitä huomaa, jos otokset ei onnistu.\nLähettänyt Hattaramaa klo 20.53 4 kommenttia:\nTässähän tämä taas on -\nystävämme kahvimuki, tavallinen Arabian Teema, tähän tutustuimme jo aiemmin.\nOlivieno heitti pahan kysymyksen, "Kannattaako esim. kohde keskelle kuvaa vai toiseen reunaan? " tai oikeastaan kysymyksiä oli kaksi, mutta yritänpäs ensin tähän vastata.\nNämä kuvat ovat kaikki yhtä kaukaa ja samalla polttovälillä eli en ole zoomaillut sen kummenmin.\nKyse on siitä mitä haluat kuvassa näkyvän!\nValokuva kertoo enemän kuin 1000 sanaa - joo tekee se kai senkin, mutta jättää 5 miljardia kertomatta.\nEli kuva valehtelee - (niin kuin lemppari sarja House: potilas valehtelee aina)\nAina jää jotakin näyttämättä, sinä päätät (yleensä) mitä kuvaan osuu.\nTästä päästään vaikeaan aiheeseen - mitä olisi tarkoitus kuvata?\nHaluatko että koko norsu näkyy?\nVai riittääkö sen silmäripset?\nUsein kuvassa on kyse fiiliksestä joskus faktatiedosta.\nJos myyt Huuto.netissä mukia niin ostaja tuskin tahtoo pelkkää kahvikupin kahvaa nähdä. Toisaalta blogissa ja kotialbumissa fiiliskuvat toimivat hyvin.\nKuten olet huomannut mainoskuvat ovat yleensä fiiliskuvia ja niitä "matkimalla" saa aika kivoja otoksia.\nJa mihinkäs kohde pitää sijoittaa?\nTietenkin siihen kohtaan missä se näyttää hyvältä ja jopa parhaimalta!\nJa vain sinä tiedät mitä olet kuvaamassa.\nKuvaatko päivänsankaria vai kynttilää jota hän juuri kohta puhaltaa?\nVai kakkua tai vieraita ympärillä vai kaikkea sitä?\nTaas tämähtää tehtävä.\nOta kaksi tai kolme kuvaa samasta ihmisestä samassa tilanteesta. (esim. ruokapöydässä) Niin, että saat eri tunnelman.\n-kamera maitotölkin "takana"\n-yllätä = kerro vitsi tai pienelle lapselle päästä hassu ääni\n(käsinukke kädessä on hyvä kuvata vauvakuvia, lapsi jaksaa katsella kameraan päin)\nLähettänyt Hattaramaa klo 15.05 1 kommentti:\nKuvaaminen vastavaloon tarkoittaa siis sitä,\nettä otat kuvan siihen suuntaan josta (kirkas)valo tulee.\nKatsellessasi näitä kuvia huomaat, esimerkiksi varjojen tulevan kohti kameraa.\nUsein kuviin saadaankin kivasti dramatiikkaa ja pinnan muodot kuten lumihanki tulevat näkyviin.\nKuitenkin ihmisiä kuvatessa\n(myös iloisempia kuin tämä nuorimies)\nvarjo tulee siis kameraa kohti ja kasvoista tulee tummia, ellei mustia jos et käytä salamaa.\nAutomaatti kamerassasi kuvittelee valon hyvin riittävän, eikä se tiedä että haluat valaista juuri tuon varjo-alueen. Kerro se siis kamerallesi:\nAseta salama niin, että se välkähtää joka kerta.\nAsetuksessa on siis salaman kuva.\nkäytä kamerasi ohjelmaa joka on tarkoitettu tällaiseen kuten:\nshadow, backlight, snow/water tai jokin vastaava.\nJa nyt kokeilemaan. Tässä siis tehtävä:\nOta kuva kohti valoa (myös pöytälamppu kelpaa) ja yritä saada salama toimimaan.\nOlisi kiva saada kysymyksiä valokuvaamisesta, voisin yrittää vastata.\nLähettänyt Hattaramaa klo 0.30 2 kommenttia:\nTästä alkaa Sininentaivas


Perjantai 17.8.2007 – Varpajaisissa - Leo Stranius\nPerjantai 17.8.2007 – Varpajaisissa\n17 elokuun, 2007\nLuonnonsuojeluliiton Uudenmaan ympäristönsuojelupiiri laittoi tiedotteen sorsanmetsästyksen alkamisesta: Vesilinnut tarvitsevat suojapaikkoja metsästykseltä (http://www.sll.fi/tiedotus/tiedotteet/piirit/piirit2007/vesilinnut-tarvitsevat-suojapaikkoja-metsastykselta).\nTöiden jälkeen pyöräilin Pihlajanmäkeen ja Petterin varpajaisiin. Tarjolla oli herkullista, soijamakkaroista tehtyä, makkaraperunahässäkkää. Istuimme iltaa ja keskustelimme kasvokirjasta (http://www.facebook.com/profile.php?id=834852845), joka on ilmiselvästi tämän hetken kuumin verkkovillitys. Hyvän ruuan jälkeen lähdimme vielä ulos pelaamaan petankia ja mölkkyä.\nIlmoittauduin aiemmin kuluneella viikolla pyöräilyvuoden 2007 kisaan mukaan Suomen luonnonsuojeluliiton edustajana (http://www.pyorailyvuosi.fi/) Yllätykseni huomasin, että kilometrini riittivät top100 polkijoiden joukossa sijalle 22.\nTiistai 14.8.2007 – Polkupyörämielenosoitus


Yleistä hämmästelyä palstan gurujen tietämyksestä 18.6.2013 20:18\nTulee melkein joka päivä nyybinä käytyä tsekkaamassa uudet taideteokset galleriassa, tietty kommentit luetaan myös. Varta vasten tämän viestin vuoksi kirjauduin koska muutama meidän kalusto- ja historiaguru lennättää meikäläisen aina pyrstölleen suorastaan massiivisella asiantuntijuudella jonkin mallin esikuvasta…olkoon vaikka AJ esimerkkinä Sherman -taustoilla. Toki monia muitakin leuan etsimistalkoita aiheuttavia asiantuntijoita löytyy myös. Kiitos teille kaikille todella hienosta lisämausteesta mallipalstan antiin!\nPK-seudulle mallareille yhteinen tila 12.1.2012 21:42\nEnsiksi syvät pahoittelut…vasta nyt huomasin että välikyselyä jonkunlaisesta vinkistäni oli esitetty jo lokakuussa, enkä tullut tarkistaneeksi ketjua. Onnittelut ja menestyksen toivotukset myös StadiMallareille hienostastä saavutuksesta harrastuspaikan rakentamisessa! Vasta tänään sen vanhan snookeribaarin omistajan edustaja otti uudelleen yhteyttä ja ilmoitti että Mäkelänkadun isoa tilaa voisi vuokrata jos kiinnostusta täällä vielä ilmenee. Lähetän henkilön numeron vaikka tekstarilla/privaviestillä (esim. Antti P:lle?) jos asia on enää ajankohtainen. Viestiä/soittoa [email protected] tai o44-5853726, palailen sitten välittömästi asiaan.\nPK-seudulle mallareille yhteinen tila 12.9.2011 17:46\nSen verran asia on edennyt että tänään pitäisi selvitä omistajan kanta, eli mitä mahdollisuuksia jatkon suhteen löytyy ja kuinka pitkäksi aikaa. Eiköhän kustannukset, tarkemmat pinta-alat yms. kuulla samalla jos päätös on myönteinen. Soittoa odotellessa.\nPK-seudulle mallareille yhteinen tila 4.9.2011 20:08\nJep, uskoisin saavani huomenna kyselyä liikkeelle omistajan yhteystiedoista (jos on vielä sama kuin huhtikuun alussa) ja jatkosuunnitelmista tilan suhteen. Pari viikkoa sitten ainakin kauppahomma oli entisen työkaverini mielestä edelleen jäissä. Palaan asiaan mahdollisimman pian.\nPK-seudulle mallareille yhteinen tila 4.9.2011 11:27\nRennolla asenteella mennään etiäpäin ja kohti kimppamallailua.\nMissä mennään? Oma ajatukseni menee ehkä haavepuolelle, mutta Heltechin raksalla opettaessani Mäkelänkatu 4:n vanhaan snookeribaariin piti alkaa tekeen kauppaa. Projekti ei ole tietääkseni lähtenyt liikkeelle. Paikka on kuin navetta mutta tilaa riittää, vettä, sähköä, ilmanvaihtoa ja vessoja samoin. Mikähän siinä on tilanne tällä hetkellä, voisin tarkistaa jos tarvista tulisi.\nTila oli käytännössä autio, kaiken saisi alkaa puhtaalta pöydältä (tai oikeasti aika likaista siellä on), mutta kulkuyhteyksien puolesta aivan unelmapaikka. No, tämmönen heitto, mutta uskon itsekin asialliseen ja yhteisölliseen joukkovoimaan. Ties minkä harrastusklusterin siihenkin saisi aikaiseksi jonkun juottolan tilalle.\nVitsiketju 11.9.2010 19:59\nEmmaljungan höökivaunujen melulähteen tiedetään myös levittävän tiettyyn ikäryhmään vaikuttavaa kiusallista kuumesairautta jolle ei ole mitään suojaa…vauvakuumetta.\nIloisten tapahtumien ketju 11.9.2010 15:53\nKyllä Taistelutoverit ja Operaatio Kauppapuutarhakin kävivät kovastikin mielessä…vaikka nekin elokuvina vain varjoa todellisuudesta. Siksi myös iloinen tapahtuma kun sai vain nauttia moottoreiden jylinästäkin. Todella toiset fiilikset ovat olleet Raimon mainitsemissa Dakotoissa. Muistelen katsoneeni erään 101. maahanlaskudivisioonan veteraanin kertomusta matkasta kohteeseen, kun yksi alkoi oksentaa niin se kuulemma tuppasi tarttumaan muihinkin. Tiivis on ollut tunnelma, toisin kuin meillä. Liekö varjomiestan vastaanotto maastakaan käsin ollut kovin iloinen, kakenlaisista sopimuksista huolimatta?\nIloisten tapahtumien ketju 10.9.2010 17:20\nTosi iloinen tapahtuma sattui eilen torstaina kun pääsin "1:1 malliin" sisälle eli veteraanikone DC-3:n kyytiin Helsingin ylle. Ketutusketjuun pitäis tietty lisätä etten saanut luvattua videokameraa mukaan mutta valitukset sikseen…upea "referenssikeikka"! Muita palstalaisia mukana?\nVaro huijaria! 13.1.2010 18:58\nSamaltapa vaikuttaa, on erittäin tuttu myös maastoautoilijoiden offipalstalla forums.offipalsta.com/showthread.php?t=51433\nTuosta selviää että jos RC-polttisharrastuksensa (mikäli vehje itsessään toimii myös pienoismallina, niinkö se meni) myötä keksisi että täältäkin kannattaa yrittää kalastella uhreja niin iskeehän se silloin.\nHyvä kun tieto leviää, tietosuojan tarkoitus ei ole suojella rikollisuutta vaan suojata yksilöä yksityistietojen hyväksikäyttäjiltä, jos jotakuta tällainen levittely arveluttaa…toki joku lakimies hermostuu siitä ettemme mene kaverin ansaan ja hänellä elinkeinonharjoittaminen vaikeutui.\nIloisten tapahtumien ketju 29.7.2009 09:47\nKävin itsekin viime kesänä ja ei yhden käden sormet riittäneet pakettien lukumäärään. Se on oikeastaan varalliinen paikka.\nJa minä olen töissä kilometrin päässä Kuivalaiselta, tältä palstalta vasta sen sain tietää. Levitetäänpä "Kuivalaisvaaraa": Ajelen kouluaikaan viikottain HKI - JKL väliä eli autopalstalaisten tapaan voin talkoolla kuskata malleja, tarvikkeita tms. ihan helposti tarvitsijoille jotka osuvat kyseisen reitin varrelle. Perjantaina Hesasta kotiin Ryynikylän suuntaan ja sunnuntaina takaisin päin. Pesukoneen kokoinen nyssäkkä on suurin malli joka mahtuu autoon…\nSivu ladattiin 25.11.2020 klo 09:33


Tratto, Tampere: Arvostelut | Eat.fi\nItalialainen ravintola Ratinan kauppakeskuksessa\nmiiamolsa 2 arvostelua\nHyvää & maukasta kasvisruokaa.\nAnnokset ovat riittäviä.\nKokemus: À la carte • Lisätty: 16.03.2019\nVahvasti ylihinnoiteltu perusruokapaikka. Annoksiin ei kuulunut leipää tai salaattia. Jos haluaa leipää, se maksaa 3.5e lisää. Ruoan tulo kesti todella kauan, vaikka asiakkaita oli vain kourallinen. Ei lastenlistaa vaikka perus kauppakeskusravintola. Pastat valmispastaa.\nAlkupala SALUMI E FORMAGGI: Todella mitäänsanomaton, erittäin pieni ja ylihinnoitelu alkupala. Ei mielikuvitusta eikä makuelämyksiä. Ja ennen kaikkea, sanon vielä, todella ylihinnoiteltu. Hinta 12.50 neljästä pienestä juuston palasta ja parista siivusta parman kinkkua.\nToinen pääruoka: TROTA. Ihan hyvän makuinen kun vain ensin poisti ylisuolaisen palaneen kuoren lohen päältä. Annos mitättömän pieni. Kelpaisi melkein alkupalaksi. Hinta 18.00e\nEi ole kuitenkaan pelkkää negatiivista sanottavaa. Lasagne oli nimittäin hyvää ja annos erittäin iso, eikä hintakaan paha 16.50e.\nEmme mene uudelleen.\nLisätään vielä, että Ratinan Ravintolamaailmassa ei ole lainkaan WC:tä eikä se ole edes kulman takana. Mitä ihmettä?\nKokemus: À la carte • Hinta: 72€ • Lisätty: 25.04.2018 • Näytä aiemmat arvostelut (4)\nKäyttäjän edelliset arvostelut elucca ravintolalle Tratto.


MICHAEL: The Magic of Michael Jackson - Paviljonki\nPalkittu brittiläinen Michael Jackson -tribuuttishow Suomeen!\nMaailmalla kehuja kerännyt MICHAEL The Magic of Michael Jackson -tribuuttishow nähdään ensimmäistä kertaa Suomessa tammikuussa 2022. Visuaalisesti vaikuttava, Michael Jacksonin suurimmat hitit sisältävä show on nähtävissä kymmenellä suomalaispaikkakunnalla.\nMichael Jackson -faneja hemmotellaan tammikuussa 2022, kun kehuja kerännyt MICHAEL The Magic of Michael Jackson -tribuuttishow rantautuu Suomeen. Maailmalla jo vuosia kiertäneen ja kehuja keränneen show’n keskiössä on taitava tulkitsija Ben Bowman, joka ei ainoastaan näytä ja kuulosta Jacksonilta vaan on myös omaksunut sankarinsa elekielen niin että yleisö voi unohtaa olevansa tribuuttikonsertissa. Katso esimakua show’sta täältä.\nVäliajan sisältävä konsertti tarjoaa kaikki Michael Jacksonin suurimmat hitit. Mukana ovat niin Thriller, Beat It, Billie Jean, Man in the Mirror kuin monet muut popin kuninkaan rakastetut kappaleet. Lisämausteena konserteissa kuullaan myös The Jackson 5 -yhtyeen kappaleita. Illan musiikista vastaa liveorkesteri ja Ben Bowmanin lisäksi silmäniloa tarjoavat tanssijat ja kehuja kerännyt valoshow. Lue lisää esityksestä ja Benistä täältä.\n– Näin Michael Jacksonin ensimmäistä kertaa livenä, kun olin 8-vuotias. Ihmiset huusivat ja tulivat hysteeriseksi. Se miten ihmiset reagoivat Jacksoniin onkin aina tehnyt minuun suuren vaikutuksen ja rakastan sitä, että voimme nyt tiiminä saada samankaltaisen reaktion yleisöltä. Rakastan huutavia ja itkeviä tyttöjä, Ben Bowman virnistää.\nArvostetun englantilaisen James Baker Productionsin tuottaman show’n tuo maahan RH Entertainment Oy.\nTapahtuma on siirtynyt ajankohdasta 15.1.2022. Vuodelle 2022 ostetut liput käyvät uuteen päivämäärään sellaisenaan.\n6.1.2023\tklo 19.00


Se on jännä kuinka saamani palaute vaihtelee. Tai lähinnä palautteen määrä. Kun alkuviikosta kirjoitin maahanmuuttajista ja -muutosta, sähköposti kilkatti kuin joulunkellot jouluaattoaamuna. Eilinen laihdutusteksti ei aiheuttanut lainkaan samankaltaista reaktiota. On kiva nähdä ylihuomenna perjantaina lukijatilastot, oliko teitä lukijoita todellakin niin paljon enemmän maanantaina kuin mitä oli eilen tiistaina. Vai oliko se vaan aihe joka innosti palauttamaan mielipiteitä.\nMeille ulkosuomalaisille avautuu huhtikuun eduskuntavaaleissa ensimmäistä kertaa mahdollisuus äänestää kirjeitse. Tähän asti on pitänyt suunnata ennakkoäänestysaikaan lähimpään lähestystöön äänestämään. Nyt moinen kansalaisvelvollisuus on mahdollista suorittaa siis kirjeitse. Homma toimii niin että tämän viikon maanantaista, eli 14.01. alkaen, on ollut mahdollista tilata äänestyspaketti oikeusministeriön Vaalit -sivuston kautta. Sivuilta löytyy joko lomake tai suora linkki joilla paketin saa tilattua. Palvelu on tarkoitettu pysyvästi ulkomailla asuville, tai siellä oleskeliville Suomen kansalaisille. Kun paketti sitten on saapunut sieltä pitäisi löytyä äänestyslippu johon veivataan numero, toiseen paperiin otetaan kahden todistajan nimmarit siitä että ihan itse se suomalainen sen numeron siihen väänsi ja oli jotakuinkin vielä selvinpäin. Lappu postiin ja sitten vaan uskotaan/toivotaan että posti toimii. On kuulemma äänestäjän omalla vastuulla että ääni ehtii ajoissa vaalilautakuntaan. Jossa sen pitää olla viimeistään vaalipäivää edeltävänä perjantaina kello 19.00.\nPaljon on asioita jätetty äänestäjän vastuulle. Pitää ihan itse selvittää luonnollisesti se että ketä äänestää. Eli ehdokkaan numero. Kun niitä ei löydy äänestyskopin seinältä niinkuin normiäänestyksessä. Numerot jaetaan noin kuukautta ennen vaaleja. Niinpä minäkin pääsen äänestämään vasta tuolloin. Mikä asettaa haasteen Kroatian postille.... Kirje Kaštelasta Suomeen kuukaudessa. Eipä ole ihan aina onnistunut. Ja ennenkuin kirjettä edes voi postittaa, pitää selvittää mihin kuntaan se oma äänioikeus kohdistuu. Eli minkä kunnan keskusvaalilautakunnalle äänestyslipun sisältämä kirje lähetetään. Ja mihin osoitteeseen. Ei edes postimaksua ole maksettu valmiiksi.... Kirjettä muuten ei saa postittaa Suomesta, joten jos joku on miettinyt että pistää äänestykuoren vaikkapa turistin mukana Suomessa postitettavaksi, niin eipä kannata. Moinen ääni hylätään armotta.\nKaikenlisäksi äänestäjä vastaa itse siitä, että hän täyttää äänestyslipun ja sulkee sen vaalikuoreen vaalisalaisuutensa ja vaalivapautensa säilyttäen. Vaalivalppaus? Ennenkuin suljen äänestyslippuni kirjekuoreen, joka pitää Oikeusministeriön sivujen mukaan tehdä 'huolellisesti', minun pitää allekirjoittaa lähetekirjeessä oleva vakuutus jostain. Pikkaisen jänskättää että uskallan alkaa vakuuttelemaan yhtään mitään, ainakaan että olisin säilyttänyt vaalivalppauteni kun en edes tiedä mitä/mikä se on.\nNo joo, ei tuo nyt oikeasti varmasitkaan ylitsepääsemätön keikaus ole. Aikataulu saattaa aiheuttaa ongelmia, jos nyt ei Kroatiassa, niin jossain hieman kaukaisemmissa maissa. Muutoin homman pitäisi toimia melko helposti. Mielenkiintoista tulee olemaan se, jos lukuja saadaan joskus vaalien jälkeen, että kuinka paljon tämä uusi mahdollisuus vaikutti vai vaikuttiko se lainkaan, ulkkareiden äänestysintoon. Tavallisestihan ulkomailla asuvat eivät niitä kaikkein innokkaimpia äänestäjiä ole olleet.\nTarkka termi ulkomailla asuvalle Suomen kansalaiselle on muuten ulkokansalainen. Meitä asuu ympäri maailmaa yhteensä hieman reilut 250.000 ihmistä, joista äänioikeutettuja on noin 220.000. Nämä äänioikeutetut ovat siis täysi-ikäisiä, valtiollisissa eli eduskunta-, europarlamentti- ja presidentinvaaleissa äänestämään oikeutettuja tyyppejä. Kunnallisvaaleissa ei uurnille ole asiaa. Siis Suomen kunnallisvaaleissa, täällä nykyisessä asuinkunnassani saan äänestää paikallisvaaleissa kyllä. Vaan kun ei oikein kiinnosta. Kuten ei viimeksi kiinnostanut ketään muutakaan, edes paikallisia, sillä äänestysprosentti kunnallisissa vaaleissa täällä viimeksi oli huima 7,2%.\nMutta siis, meitä ulkomailla asuvia äänioikeutettuja on siis yhteensä suurehkon suomalaisen kaupungin asukasluvun verran. Jos tämä postiäänestys edes pikkaisen innostaisi ihmisiä äänestämään on ulkomailta tulossa, jos nyt ei merkittävä, niin jonkinmoinen äänipotti kumminkin. Olkookin että ne jakautuvat ympäri maata sillä me äänestämme pääsääntöisesti sen kunnan vaalilautakunnan ehdokkaista missä viimeksi olemme Suomessa asuessamme olleet kirjoilla. Mutta jos vaikkapa, ihan varovasti arvioiden, joka kymmenes ulkkari äänestää, kysymyksessä on yli 20.000 ääntä. Jollekulle. Luulisi kiinnostavan. Kaikkia puolueita.\nNäin tänään. Minusta tämä uusi mahdollisuus on hieno uudistus, uudistus joka on ollut käytössä jo useassa muussa Pohjoismaassa paljon ennen Suomea. Nyt mahdollisuus on siis myös meillä. Toivottavasti mahdollisimman moni tartuu siihen vaikka meno Suomessa ei niin kauheasti enää koskettaisi tai kiinnostaisi. Mutta ainahan sitä voi äänestää vaikka jonkun kiusaksi. Tai ihan vaan huvikseen.


Rähinä Records päästää uuden artistisukupolven irti – ensimmäisenä kentälle saapuu Leo Luthando | Klangi\nRähinä Records päästää uuden artistisukupolven irti – ensimmäisenä kentälle saapuu Leo Luthando\nJulkaistu: 17.4.2019 18.4.2019 / Kirjoittanut: Janne Römpötti\nElastisen suojatti julkaisi kolmen raidan EP:n.\nViime vuonna Kaiku Entertainmentin kanssa yhteen lyöttäytynyt Rähinä Records on julkaissut pitkästä aikaa uutta materiaalia kokonaan uudelta artistilta. Kyse ei ole kuitenkaan lokakuussa labelille sainatusta Areksesta, vaan Elastisen suojatista Leo Luthandosta.\nElastinen tapasi 17-vuotiaan suojattinsa toimiessaan Idolsin tuomarina Sini Sabotagen jalanjäljissä. Tällä hetkellä kuudetta soololevyään valmisteleva Rähinä Recordsin keulahahmo vakuuttui Leon karismasta heti ensikohtaamisesta lähtien.\n– Kun kohtasin Leon Idols-kuvauksissa, hänen läsnäolonsa ja eritoten lahjakkuutensa jätti heti lähtemättömän vaikutuksen. Olen onnellinen päästessäni auttamaan häntä heti matkan alusta. Leo on todellinen tulevaisuuden lupaus, Elastinen hehkuttaa levy-yhtiön tiedotteessa.\nOhjelmassa Leo esitti muun muassa Rähinän alkuperäiseen ydinryhmään kuuluneen Avaimen Punainen tiili -klassikosta oman tulkintansa. Mikäli lähetys jäi syksyllä näkemättä, niin pääset tarkastamaan vedon alta.\nLeo tuli kilpailussa toiseksi ja allekirjoitti sopimuksen Rähinä Recordsin, Kaiku Recordingsin ja Universal Musicin kanssa nopeasti ohjelman jälkeen. Nyt studiotyöskentelyn ensimmäiset tulokset on julkaistu artistin debyytti-EP:llä.\nTiloihin-nimeä kantava kokonaisuus sisältää kolme kappaletta. Nimikkoraidan lisäksi mukana ovat kappaleet 02210 ja Äidille, joista jälkimmäinen on tulokkaan oma suosikki. 02210 kuultiin hieman toisenlaisessa muodossa Idolsissakin.\nLeo Luthando adoptoitiin Suomeen puolentoista vuoden ikäisenä. Sitä ennen hän oli vanhempiensa hylkäämänä Etelä-Afrikan Johannesburgissa. Teini-ikäisenä hänet huostaanotettiin, ja rauhoittumisen jälkeen musiikki on antanut suuntaa elämälle.\n– Mulla on tällä hetkellä ihan huippufiilikset, onhan tämän eteen tehty hommia jo pitkään. Olen tosi iloinen jokaisesta EP:n biisistä ja siitä, miten ne tuovat musiikillista monipuolisuuttani esiin. Tällä hetkellä odotan eniten sitä, että pääsen tekemään lisää sitä mitä rakastan, eli musiikkia. Tämä on vasta alkua, Leo Luthando kommentoi.\nEP:n nimikkokappaleesta on tulossa lähiaikoina myös musiikkivideo. Kuuntele tuore EP alta.\nKategoriassa UutisetTägätty Ares Avain Elastinen Leo Luthando Sini Sabotage\nTapahtumajärjestäjä vahvisti: Snoop Doggin jäähallikeikka ei toteudu Janne Römpötti / 17.4.2019\nNyt Netflixissä: Beyoncé muutti Coachella-festarin Beychellaksi – historiallinen keikka työllisti yli 150:tä luovan alan osaajaa Janne Römpötti / 17.4.2019


Constant Contact vs. MailChimp – Uusi vertailu vuodelle 2019 (Yksi selkeä voittaja)\nWebsite Planet > Blog > Yleistä > Constant Contact vs. MailChimp – Uusi vertailu vuodelle 2019 (Yksi selkeä voittaja)\nSähköpostimarkkinointipalvelut tarjoavat kaikenkokoisille yrityksille mahdollisuuden lähettää viehättäviä, personoituja ja relevantteja sähköpostiuutiskirjeitä sekä markkinointikampanjoita yhteystietolistoilleen ja tilaajilleen juuri oikealla hetkellä. Auttaaksemme sinua valitsemaan parhaan sähköpostimarkkinointipalvelun olemme arvioineet Constant Constant ja MailChimp-palvelut viimeistä piirtoa myöten.\nConstant Contactin huippukohdat\nConstant Contact on erittäin helppokäyttöinen sähköpostimarkkinointialusta, joka auttaa niin aloittelevia kuin kokeneitakin markkinoijia runsaiden markkinointiaiheita käsittelevien oppimateriaaliensa sekä hyödyllisten foorumiensa ansiosta.\nIntuitiivinen ja helppokäyttöinen sähköpostinmuokkaaja\nTarjoaa runsaasti oppimateriaaleja ja hyödyllisiä foorumeita aloitteleville markkinoijille\nMailChimp tunnetaan voimakkaana sähköpostimarkkinointialustana, joka tarjoaa laajoja markkinoinnin automaatiotyökaluja, joustavia ja tehokkaita sähköpostien aikatauluttamistyökaluja sekä intuitiivisen dashboard-käyttöliittymän, jonka käyttö on helppoa aloittelijoillekin.\nTäydet markkinoinnin automaatiotyökalut\nIntuitiivinen dashboard ja navigaatio\nHuippulaatuiset sähköpostien aikataulutustyökalut\nConstant Contact tarjoaa erittäin helppokäyttöisen ja intuitiivisen sähköpostien design-työkalun, joka sisältää laajan valikoiman omilla mediaelementeillä kustomoitavia sähköpostimalleja. Kuvankäsittelytyökalu ja hakemisto tekevät kuvien tuonnista ja muokkaamisesta helppoa. Voit myös personoida sähköpostien nimikentän.\nConstant Contact antaa käyttäjien syöttää yhteystietoja kolmella tavalla: manuaalisesti, lataamalla tiedostoja palvelimelleen yhdessä neljästä tuetusta tiedostoformaatista, tai synkronoimalla ne ulkopuoliselta alustalta, kuten Outlookista, Googlesta tai omalta asiakkuudenhallintoalustaltasi.\nVoit helposti lisätä yhteystietoja yhteen tai useampaan segmentoituun listaan tai luoda tägejä kehittyneempää seurantaa varten. Voit lisätä uudet yhteystiedot tietylle listalle automaattisesti tai siirrellä niitä listojesi välillä manuaalisesti. Luomalla kustomoituja rekisteröintilomakkeita voit myös automatisoida uusien tilaajien lisäämisen listoille.\nLuo helposti “drip”-kampanjoita, jotka lähettävät sähköposteja tietyille yhteystiedoille ennakkoon määritellyin väliajoin. Voit myös määritellä sähköpostit lähetettäväksi tiettynä päivänä tai tiettyyn aikaan, tai luoda toistuvasti lähetettäviä sähköposteja.\nConstant Contact tarjoaa tällä hetkellä A/B-testausta vain otsikkoriveille, jotta voit nähdä, mikä otsikko houkuttelee eniten klikkauksia.\nConstant Contact tarjoaa yksinkertaista sähköpostien automaatiota, joka mukautuu erilaisiin työkulkuihin. Voit käyttää Constant Contactin automaattista vastaustoimintoa ohjelmoidaksesi sähköposteja, jotka lähetetään automaattisesti, kun yhteystietosi esimerkiksi juhlistavat syntymäpäiviään tai kun he ostavat jotakin sivustoltasi.\nSeuraa tilaajiesi reaktioita lähettämiisi sähköposteihin reaaliajassa. Raportit sisältävät avaamisprosentin, klikkausprosentin, bounce-tilastot sekä peruutettujen tilausten määrän. Voit myös tarkastella yksityiskohtaisia tuloksia jopa viidestä kampanjasta kerrallaan ja vertailla kehitystä.\nConstant Contactin iOS- ja Android-sovellusten avulla voit seurata sähköpostikampanjoitasi, hallinnoida ja organisoida tilaajiasi sekä tarkastella viimeaikaisia tilastojasi missä ikinä oletkin.\nMailChimpin alustalta löydät erittäin monipuolisen sähköpostinkäsittelyohjelman, joka tarjoaa viisi erilaista sähköpostimallia 90 eri teemalla sekä HTML-editorin. Drag and drop-käsittelyohjelma on helppokäyttöinen, sisältää kustomoitavia elementtejä ja sallii sähköpostikampanjoiden käsittelyn yhteistyössä, kun taas HTML-editori ei tarjoa näitä toimintoja. MailChimp tarjoaa myös runsaasti mahdollisuuksia personoida sähköpostejasi esimerkiksi lisäämällä jokaiselle vastaanottajalle kustomoitua dynaamista sisältöä.\nMailChimpin lukuisat integraatiot mahdollistavat yhteystietojen tuomisen useista eri ulkopuolisista lähteistä, kuten Googlesta, Outlookista, Salesforcesta tai Zapierista. Voit myös tuoda yhteystietoja CSV- tai TXT-tiedostomuodossa tai syöttää niitä manuaalisesti.\nMailChimp tarjoaa voimakkaita segmentaatiotyökaluja, joiden avulla voit luoda useita eri listoja haluamiesi kriteerien perusteella. Voit käyttää valmiiksi rakennettuja segmenttejä tai luoda omat parametrisi ja antaa MailChimpin luokitella yhteystietosi niiden perusteella automaattisesti. MailChimp antaa sinun myös luoda seurattavia tägejä, joiden avulla voit tarkastella tilaajiesi reaktioita erittäin yksityiskohtaisesti.\nHyödy laajamittaisista sähköpostien aikataulutusvaihtoehdoista, joiden avulla voit valita sähköpostien lähetyspäivän ja -ajan. Timewarp-ominaisuus tarkastaa yhteystietojesi aikavyöhykkeet ja lähettää sähköpostit varmistaen, että ne saavuttavat jokaisen tilaajan samaan paikalliseen aikaan.\nKäytä sekä laajamittaista A/B-testausta että multivariaattitestausta. A/B-testauksen avulla voit kokeilla samanaikaisesti 3 eri variaatiota. Multivariaattitestauksen avulla voit kokeilla kerrallaan jopa 8 eri versiota samasta kampanjasta, jolloin voit testata lähes mitä tahansa muuttujaa.\nMailChimp erottuu joukosta syvien markkinoinnin automaatiotyökalujensa ansiosta. Voit luoda työkulkuja, jotka reagoivat useisiin eri tapahtumiin, kuten uuteen ostostapahtumaan, nettiostoskorin hylkäämiseen, syntymäpäivään, tai muihin tekijöihin\nMailChimp tarjoaa yksityiskohtaisia raportteja käyttäjien toiminnasta, klikkaus- ja avausprosenteista sekä tilauksen peruutus- ja bounce-prosenteista kaikissa markkinointikampanjoissasi. Voit myös seurata käyttäjien reaktioita sähköposteihisi yksityiskohtaisemmalla tasolla eri netti- ja somekanavissa, vaikkakaan nämä raportit eivät päivity automaattisesti reaaliajassa.\niOS- ja Android-mobiilisovellusten avulla voit pysyä ajan tasalla sähköpostikampanjoidesi kulusta, saada myyntiin liittyviä ilmoituksia, tarkastaa seurantaraportteja sekä luoda uusia markkinointikampanjoita missä ikinä oletkin.\nConstant Contact tarjoaa yksinkertaisen drag and drop-käsittelyohjelman, jonka lukuisat kustomoitavat mallit auttavat sinua pääsemään alkuun, ja yhteystietojen lisääminen sekä hallinnoiminen on helppoa useiden eri tuontivaihtoehtojen ansiosta. Dashboard-etusivu on hyvin suunniteltu ja intuitiivinen jopa aloitteleville käyttäjille, ja on helppoa löytää alustan eri osiot, kuten seuranta ja analytiikka, yhteystietojen hallinta sekä sähköpostien muokkaustyökalu. Constant Contact tarjoaa myös laajan tietokannan, joka tarjoaa opastusta aloitteleville käyttäjille.\nMailChimp erottuu joukosta helppokäyttöisyytensä ansiosta – jopa aivan aloitteleville sähköpostimarkkinoijille. Dashboard-käyttöliittymä tarjoaa selkeää opastusta ensimmäisen sähköpostikampanjan luomiseen ja alustan navigoimiseen. Yhteystietojen lisääminen onnistuu useilla eri tavoilla, ja niitä on helppoa hallinnoida ja luokitella eri listoihin, jolloin voit lähettää tietyille kohderyhmille räätälöityjä sähköposteja.\nConstant Contact sisältää yli 300 integraatiota, mukaan lukien suosituimmat some-verkostot ja verkkokauppakanavat, joten voit yhdistää kaikki liiketoimintasi elementit sähköpostimarkkinointialustaasi. Avaintyökalut, kuten Facebook, Mindbody, Outlook ja Zapier, ovat kaikki helposti yhdistettävissä, ja yrityksesi omien sovellusten yhdistämistä varten on tarjolla avoin ohjelmointirajapinta.\nMailChimp on yksi harvoista sähköpostimarkkinointipalveluista, jotka kykenevät todella haastamaan Constant Contactin integraatioiden saralla. Myös MailChimp sisältää yli 300 integraatiota, kuten Shopify, Instagram, Magento, Drupal, ja lukuisia muita alustoja, jotka auttavat sinua yhdistämään sähköpostikampanjat verkkokauppaasi, luomaan kanta-asiakasohjelmia, jakamaan sisältöä some-kanavilta sekä hyötymään muista tuottoja tehostavista toiminnoista.\nConstant Contact tarjoaa mahdollisuuden valita kolmesta eri jäsenyydestä – Lite, Email ja Email Plus. Lopullinen hinta riippuu sekä yhteystietojesi määrästä että valitsemastasi jäsenyydestä. Lite- ja Email Plus-jäsenyyksien välillä ei ole muuta eroa kuin se, miten monta sähköpostia voit lähettää kuussa ja kuinka paljon säilytystilaa saat – ominaisuudet ovat täysin samat. Email Plus-jäsenyys sisältää myös premium-toimintoja, kuten A/B-testausta ja sähköpostien automaatiota.\nVoit maksaa kuukausittain, 6 kuukauden välein tai vuosittain, vaikkakin jäsenyyksien välillä on mahdollista vaihtaa jopa keskellä laskutuskautta. Tässä tapauksessa seuraavaa laskuasi säädetään jäsenyytesi hintamuutoksen mukaisesti. 6 kuukauden tai vuosittaisen jäsenyyden valitsevat käyttäjät saavat 15% alennuksen, kun taas voittoa tavoittelemattomat yritykset saavat 30% alennuksen. Constant Contact antaa sinun kokeilla mitä tahansa jäsenyyttä ilmaiseksi yhden kuukauden ajan.\nLite Email Email Plus\nSähköposteja kuukaudessa 10,000 Rajattomasti Rajattomasti\nSäilytystilaa 500MB 1GB 2GB\nKäyttäjiä 1 1 10\nOminaisuuksiin sisältyvät Yhteystietojen hallinta, listojen rakennustyökalut, analytiikka, sähköpostimallit, sovellukset ja integraatiot, sähköpostien aikataulutus Kaikki Lite-jäsenyyteen kuuluvat ominaisuudet Kaikki Lite- ja Email-jäsenyyksiin sisältyvät ominaisuudet, sekä sähköpostien automaatio, tapahtumamarkkinointi, kyselyt, otsikoiden A/B-testaus, kupongit ja verkkolahjoitukset\nMailChimpin hinnoittelujärjestelmä on hieman sekava, sillä kahden eri jäsenyystason lisäksi se tarjoaa myös mahdollisuuden ostaa lisäominaisuuksia mihin tahansa jäsenyyteen tai käyttää pay-as-you-go-vaihtoehtoa, jossa käyttäjät ostavat vanhentumattomia, tiettyä sähköpostimäärää vastaavia krediittejä. Alin jäsenyystaso on täysin ilmainen, ja toisen jäsenyystason (“Growing Business”) hinnoittelu perustuu tilaajalistasi kokoon.\nVoit myös maksaa tietyn kuukausimaksun MailChimp Pro-lisäpalvelun käytöstä. Vaikka alimman jäsenyystason Forever Free-vaihtoehto on houkutteleva etenkin sähköpostimarkkinointiaan aloitteleville pienyrityksille, sen rajalliset ominaisuudet ja lähetettävien sähköpostien alhainen määrä tarkoittavat, että käyttäjät joutuvat nopeasti maksamaan lisäliksaa ylimääräisistä sähköpostikrediiteistä, mikä voi osoittautua pitkällä tähtäimellä kalliimmaksi vaihtoehdoksi.\nMailChimp ei tarjoa ylimääräistä kokeilujaksoa Pro Marketer-lisäpalvelun ominaisuuksista, mutta voit käyttää Forever Free-ilmaisjäsenyyttä niin kauan kuin haluat.\nForever Free Growing Business Pro Marketer-lisäpalvelu Pay as you go\nSähköposteja kuukaudessa 12,000 Rajattomasti N/A Alkaen 300 sähköpostikrediitistä\nTilaajia Korkeintaan 2,000 Rajattomasti N/A N/A\nToimitusprosentti merkitsee, koska se kertoo sinulle, saavuttavatko kovalla työllä luomasi sähköpostikampanjat todella yhteystietojesi postilaatikot. Constant Contactin mukaan sen toimitusprosentti on 97%, kun taas MailChimp on määritellyt oman toimitusprosenttinsa 96% ja 99% välille. Erään itsenäisen tutkimuksen mukaan Constant Contactin toimitusprosentti on kuitenkin 89% ja MailChimpin 87%.\nConstant Contact tarjoaa suuren ja laaja-alaisen määrän resursseja tukemaan käyttäjiä alustansa käytössä sekä opastamaan sähköpostimarkkinoinnissa yleisesti. Ongelmien ilmetessä voit konsultoida videotutoriaaleja tai jäsenfoorumia, tai ottaa yhteyttä asiakastukihenkilöön henkilökohtaisen avun saamiseksi. Constant Contact tarjoaa asiakastukea livechatin, puhelimen tai Twitterin kautta. Se tarjoaa kansainvälisen tukipuhelimen sekä paikallisia numeroita Britanniassa, Yhdysvalloissa, Meksikossa ja Kanadassa. Puhelintukea on saatavilla 8.00-22.00 välillä maanantaista torstaihin ja 8.00-21.00 välillä perjantaisin, tai Meksikon tapauksessa 10.00-18.00 maanantaista perjantaihin.\nMailChimp tarjoaa valtavan tietokannan täynnä oppaita ja selitteitä, joiden avulla opit helposti alustan salat. Se ei kuitenkaan tarjoa juurikaan reaaliaikaista asiakaspalvelua. Tarjolla ei ole puhelintukea, ja asiakasarvioiden perusteella moni on tyytymätön tarjottuun palveluun. MailChimp tarjoaa sähköposti- ja livechat-tukea; livechat on avoinna 9.00-17.00 maanantaista perjantaihin. Maksua vastaan jäsenille on tarjolla myös pikaisempi tukiominaisuus, mutta perustuessa olisi parantamisen varaa.\nKokonaisvoittaja: Constant Contact\nConstant Contact saa hieman MailChimpiä korkeammat kokonaispisteet selkeän hintarakenteensa ja erinomaisen asiakastukensa ansiosta. Integraatioiden saralla palvelut ovat suunnilleen samalla viivalla, mutta Constant Contact on hieman helppokäyttöisempi ja tarjoaa parempaa tukea. Se on myös edullisempi, mikä on merkittävä tekijä pienyrityksille ja sähköpostimarkkinoinnin aloittelijoille.\nTästä huolimatta MailChimp on voimakas sähköpostimarkkinointipalveluntarjoaja, jonka käyttöä kaikenkokoisten yritysten kannattaa ainakin harkita. Jos tarvitset laaja-alaisia sähköpostin automaatiotyökaluja, MailChimp on hyödyllinen, luotettava ja tehokas alusta onnistuneeseen sähköpostimarkkinointiin.\nJackie on Website Planetin sivunhallinnoija. Hän on vastuussa sivuston kokonaisvaltaisesta suunnittelusta ja ylläpidosta, joka palvelee verkkosuunnitteluyhteisöä. Hänellä on kokemusta sekä ohjelmistosuunnittelusta että verkkomarkkinoinnista.\nJos tykkäsit kirjoituksesta, taputa sille!\nVie taitosi uudelle tasolle kuukausittaisen sähköpostin avulla.\nJaa arvostelusi ystäville ja työkavereille saman tien:


sitruuna – Sivu 2 – Vispilän viemää\nEnpä olisi uskonut, kuinka tehokkaasti keittiöstä tutuilla raaka-aineilla saa taltutettua uhkaavasti kohoavan megafinnin – tai että ruokablogissani ylipäätään kirjoittaisin ihonhoidosta! Huomasin tällä viikolla punaisena helottavan kummun kohonneen kasvoilleni. Näky oli uhkaava ja pelkäsin, mitä seuraava päivä toisi mukanaan. Olin sattumalta juuri nähnyt Health -sivuston jutun, jossa kerrottiin näppylän nujertamisen kotikonsteista. Ei muuta kuin artikkeli esiin…\nSeuraava sitruunapavlovan ohje sopii mitä parhaiten esimerkiksi laiskan letkeän kesämökkikauden kruunaajaksi, sillä halutessaan mutkat voi suoristaa jopa niin, ettei uunia ja hellaa tarvita. Suosittelen kuitenkin mahdollisuuksien mukaan keittämään sitruunakiisselin itse, sillä se on tämän herkun tähti. SITRUUNAPAVLOVA (4-6:lle) Marenkilevyt – joko itse tehden tai valmiina ostettuna 4 valkuaista 2 ½ dl sokeria 2 tl vaniljasokeria…


Michael Perukangas: Vuokra-asuminen tulee normalisoida\nLähettänyt Michael Perukangas klo torstaina, heinäkuuta 18, 2013\nKuopiossa mainion Niiralan Kulma Oy:n asunnoissa asui lähes 10% kuopiolaisista. Vielä joitakin vuosia sitten monet heidän kohteistaan ylsivät Arkkitehti-lehteen. Tehtiin sellaista, että firman oma väkikin haaveili pääsevänsä niihin. Nyt on taso laskenut, mutta olivat Suomessa kertakaikkiaan edelläkävijä: edullista ja korkealaatuista. Oli myös vuokraomakotitalojen ryhmä jne. kerrassaan esimerkillistä toimintaa. keskieurooppalaisita kollegoistani monet asuvat vuokralla eikä siinä ole mitään ihmeellistä - täällä vuokralaisena asuminen leimataan jotenkin epäonnistumiseksi ja sillä on houkuteltu ihmiset pankkien alamaisiksi vuosikymmeniksi ja vedetty hinnat pilviin.\n18. heinäkuuta 2013 klo 17.40\nEi, ei niitä olisi pakko merkitä. Kyllähän kaikki n. kahden kilometrin säteellä asuvat tietävät asiain oikean laidan jo muutenkin.\n18. heinäkuuta 2013 klo 19.01\nTarkennus tekstiisi: VVO muuttui vuonna 1997 osuuskunnasta osakeyhtiöksi. Valtiolla ei ole mitään tekemistä ko. puljun kanssa\n19. heinäkuuta 2013 klo 6.17\nAnonyymille: valtio on kuitenkin kyseisen putiikin nimessä, joten tämä huomio on sinänsä merkityksetön. Asukkaan kannalta on myös merkityksetöntä, kuka hänen asunto-osakeyhtiötään hallinnoi ja kuka sen omistaa, jos ei hän itse.\n19. heinäkuuta 2013 klo 9.29\nVuokra-asuminen pitää brändätä houkuttelevammaksi, ja paras tapa tähän on antibrändäys: poistaa kaikki merkit, joiden perusteella se erottuu omistusasumisesta.\n19. heinäkuuta 2013 klo 14.49\nSähköinen palvelu estää sähköisen asioinnin, vol. ...\nOlen kuullut, että jossain ne kääntyvät muslimeiks...\nIhmisellä on oikeus ylipainoon, röökiin ja viinaan...\nFacebookissa on ollut liikkeellä erilaisten asioiden lista kiertokirjeenä, jossa on pyydetty nimeämään esimerkiksi 15 kirjaa, 15 elokuvaa ja...\nMusiikkitaloja ja sirkushuveja\nAllaoleva on ote Nina Broströmin kanssa kevättalvella 2004 kirjoittamastani kirjaluonnoksesta. Monien mittavien julkisten hankkeiden tarpe...\nNorjassa pannaan vahinko kiertämään\nTietääkseni Suomessa ainakaan ei olla julkaistu opasta Norjaan vuokralaiseksi aikovalle, mutta alla eräitä hajahuomioita vuokralaisen asem...


Kokoomus pitää kuntavaalien siirtoa kesäkuulle raskaana epäonnistumisena hallitukselta – SDP siirsi vaalistarttia viime hetkellä - MTVuutiset.fi\nNämä vaihtoehdot ovat pöydällä kuntavaalien siirrossa.\nJulkaistu 06.03.2021 11:38\nKokoomus tukee esitystä kuntavaalien siirrosta kesäkuulle, kunhan oikeusministeriö varmistaa, että vaalit voidaan järjestää turvallisesti. SDP puolestaan siirsi kuntavaalistarttiaan, jonka piti olla tänään puoliltapäivin.\n– Vielä viikko sitten terveysviranomaisten ja oikeusministeriön näkemys oli se, että vaalit voidaan järjestää huhtikuussa. Oikeusministeriö esitti yllättäen perjantaina näkemyksen, että vaalien pito laillisesti ja turvallisesti on vaarantunut, sanoo kokoomuksen puoluesihteeri Kristiina Kokko tiedotteessa.\n– Ministeriö ei ole tarttunut näihin esityksiin, vaan on antanut tilanteen ajautua vaalien siirtämiseen. Oikeusministeriö ja hallitus ovat epäonnistuneet raskaasti turvallisten vaalien järjestämisessä, Kokko sanoo.\nSDP siirsi vaalikampanjansa aloitusta viime tingassa\nSDP on siirtänyt puoliltapäivin alkavaksi aiotun kuntavaalikampanjan aloituksensa "myöhäisempään ajankohtaan." SDP:n puoluesihteeri Antton Rönnholm tviittasi, että siirron syynä on puoluesihteerien käynnissä oleva kokous.\nEduskuntapuolueiden puoluesihteerit kokoontuivat aamupäivällä neuvottelemaan oikeusministeriön väen kanssa siitä, pitäisikö kuntavaalit siirtää koronatilanteen vuoksi kesäkuulle tai syksyyn.


”Ihmisen elinpäivät ovat niin kuin ruoho”\nLiukastuin joulukuun puolivälissä omalla pihallamme jäätiköllä. Vasemman jalan reisiluuni katkesi. Kipu oli sanoin kuvaamaton. Ambulanssi vei minut sairaalaan. Taitavat kirurgit liittivät eri suuntiin törröttävät luunosat pitkällä metallipuikolla yhteen. Leikkauksen jälkeen edessäni oli kuuden viikon toipumisjakso terveyskeskuksen sairaalan vuodeosastolla.\nOsasto kolmosella, oli lähinnä vain hyvin iäkkäitä vanhuksia. Heistä pidettiin erinomaisen hyvää huolta. Monia vaivasivat muistisairaudet. He elivät omissa maailmoissaan, jossain menneiden vuosikymmenten tapahtumissa. Kun olisi pitänyt mennä ruokailuun, he tekivät päättäväisesti lähtöä lypsylle ja muihin kauan sitten taakseen jättämiinsä askareihin. Monet eivät päässeet vuoteesta ylös muutoin kuin ystävällisten hoitajien avulla. Joitain oli tuotu kuntoutusjaksolle, että hänen kotona oleva omaishoitaja saisi levätä edes muutaman päivän. Kaikkia heitä osaston upea henkilökunta hoiti sellaisella huomaavaisuudella ja ystävällisyydellä, jota ihailin ja kunnioitin päivästä toiseen.\nViettämäni puolitoista kuukautta huonokuntoisten vanhusten joukossa sai minut usein ajattelemaan elämän rajallisuutta. Samalla aloin väistämättä pohtia, millainen vanhuuden loppusuora minulla itselläni on kenties odotettavissa.\nLapsuudessani Hilja äitini lauloi usein sekä kotona että hengellisissä tilaisuuksissa laulua ”Ihmisen elinpäivät ovat niin kuin ruoho”. Olin tuolloin itse siinä iässä, missä kesät jatkuvat loputtomiin ja ajatus vanhuudesta on täysin vieras. Siitä huolimatta laulun sanat jostain syystä pysyvästi syöpyivät syvälle mieleeni.\nJalkani paranemista odotellessani ja osaston kolme elämää seuratessani suhteeni äitini lauluun muuttui. Enää se ei soinut ulkopuoleltani yhtenä monista lapsuuteni muistoista. Sen sanat ja sävel alkoivat kummuta sisältäni. Oli kuin salaperäinen peili olisi heijastanut ympärillä näkemäni jonnekin oman ymmärrykseni uumeniin.\nVuosi vuodelta ihmisen elinpäivien vauhti tuntuu väistämättä kiihtyvän. Jouluja ja juhannuksia on yhä tiheämmässä. Jäljellä todennäköisesti olevien vuosien määrä käy vähiin. Ja nekin voivat loppua koska tahansa kesken virallisen eliniän odotuksen. Tietoisuus elämän rajallisuudesta lisääntyy ja saa konkreettisen muodon. Samalla mieleen nousevat myös tutun psalmilaulun seuraavat toivoa tuovat ja turvalliset säkeet:\n”Ihmisen elinpäivät ovat niin kuin ruoho, hän kukoistaa niin kuin kukkanen kedolla. Kun tuuli käy hänen ylitsensä, ei häntä enää ole, eikä hänen asuinsijansa häntä enää tunne.\nMutta Herran armo pysyy iankaikkisesta iankaikkiseen niille, jotka häntä pelkäävät, ja hänen vanhurskautensa lasten lapsille, niille, jotka pitävät hänen liittonsa ja muistavat hänen käskynsä ja noudattavat niitä.” (Psalmi 103:15-18)\nOlen kuullut monen pohtivat, kumpi on vaikeampaa, mielen vai fyysisen terveyden järkkyminen? Jotkut ovat jopa vitsailleet, että vanhuudenhöperönä on helppo ja hauska olla, kun ei enää tarvitse kantaa huolta mistään. Osastolla maatessani vakuutuin siitä, että olen heidän kanssaan eri mieltä.\nLeif Andersenin on ajatellut samoin ja sanoittanut oman näkemyksensä näin: ”On sanottu, että sairas mieli terveessä ruumiissa on pahempi kuin terve mieli sairaassa ruumiissa. Uskon siihen ja olen myös nähnyt näin olevan. Ehkäpä ei siis olekaan niin järjetöntä, jos Jumala joskus pyrkii parantamaan ennemmin sielumme kuin kehomme?”\n”Teidän vanhuuteenne asti minä olen sama, hamaan harmaantumiseenne saakka minä kannan; niin minä olen tehnyt, ja vastedeskin minä nostan, minä kannan ja pelastan.” (Jes.46:4)


Verkkoja vesillä, osin rannallakin: Wappurauhaa\nTänä vuonna vappu osui viikonloppuun.\nEipä silti, koska se ei kuulu niihin juhliin, joita välttämättä juhlimme, eipä sillä sitten ollut mitään väliä.\nTaisin taannoin vähän satsatakin ajatukseen, ja laitoin ilmapalloja ja serpentiiniä.\n(Tarkistin, ja viime vuonna on ollut tosi kaunista ja meillä on tehty vaikka mitä pihajuttuja...)\nTänä vuonna toukokuu läheni niin salavihkaa, että oikeastaan tajusin vasta loppuviikolla sen olevan tässä kulman takana - enkä viitsinyt, ehtinyt tai enää halunnut nähdä kovin paljon vaivaa.\nRasvankäry oli mahtava taas kerran. Pidin läpivetoa kämpässä ja palelin. Onneksi oli lämmin päivä.\nSorruin sen laatuiseen tyhmyyteen, että sokeroin niitä kulhoon valmiiksi, kun odottelin teiniä koulusta kotiin, ja miten ollakaan, oma käsi kävi vähän väliä kulhossa ja pupelsin munkkeja menemään. Äh ja röyh, miten oli lähes huono olo paistamisen päätteeksi. Ahne porsas!\nPuolustuksena, että teen tosi pikkuruisia munkkeja, eli ne on pyöreänä pullana halkaisijaltaan n. 3 cm ja vedän siihen sitten sormilla reiän kun laitan öljyyn.\nSaa niistä silti parin viikon rasvakiintiön kun urakalla syö.\nMyös simaa laitoin tulemaan, mutta sen tekemisessä tapahtui jotain.\nMies nimittäin sanoi, että se oli hapanta. Siis liian vähän sokerista.\nEn pysty muistamaan laitoinko jotenkin vähemmän sokeria kuin ennen, tuskin....\nja laitan yleensä aina myös limeä sinne joukkoon.\nTaisin laittaa tänä vuonna pelkkää fariinisokeria kun yleensä sekoitan myös tavallista. Ehkä se on syy, ettei tullut niin imelää kuin tavallisesti. Toivon, että se tulee kuitenkin juotua pois.\nVappuaaton aamuna mies oli yllättäen jälleen töissä.\n(Se ei ole tainnut pitää yhtään kokonaista viikonloppua vapaana koko alkuvuonna, poislukien lomareissu, vaan vähintään toisen vkl päivistä ylitöinä koko ajan....)\nLähdin koirien kanssa metsään lenkille, ja kieltämättä tänä vuonna sanonta "Suomen suvi, vähäluminen" piti niin paikkansa.\nmärkää ja painavaa räntää.\nMaisema oli todella harmaa.\nKoirat onneksi suhtautuu keliin kuin keliin niin, että "jaa" ja sitten mennään. Itsellä tässä oli vähän orientoitumishankaluuksia.\nLenkkarit ja sukat kastui.\nHuikean hienon väristä vihertävän harmaata oli kaikkialla. Eikä ristinsieluakaan.\nHyvin konkreettisella tavalla valkeni myös totuus, miksi spanieli tarvitsee laittaa näyttelyä varten kun noutajan voi viedä vaikka suoraan metsästä kehään: tuo pentukoira oli kuin rämemajava kaikkien lumipaakkujen ja rähmäisten karvojensa kanssa.\nRatkihauskaa työn juhlaa kuitenkin kaikille!!\nItse vietän ensi yön työn merkeissä sairaalanmäellä.\nTunnisteet: koiralenkki, lunta, munkit, räntäsade, sima, työnjuhla, vappu


Viimeksi kuuntelemasi levyt? - Page 38 - Hohtoloota\nPost by Invictus » Mon May 25 2020 21:26\nOnhan siellä Ian Gillankin välissä ja Tony Iommin soololevyksi aiottu Seventh Star, jolla laulaa Glenn Hughes. Tony Martinini levyissä löytyy hyvää matskua, vaikka kokonaisuutena eivät ehkä niin huippuja. Lähinnä ihmetyttää miten joku vähänkin Sabbathista tietävä voi olla tietämätön Martinista.\nMob Rules ja Heaven and Hell ovat huippuja, Dehumanizer varsin hyvä myös. Kärsii ehkä cd-kulta-ajan kirouksesta eli liiallisesta kestosta.\nPost by aTomiK » Tue May 26 2020 7:15\nJoskus käsiteltiin täällä noita Black Sabbathin kiekkoja ja eihän yhtyeen diskografiassa paskoja levyjä ole. Forbidden taisi minusta olla se heikoin mutta siinäkin soundit vaikuttaa mielipiteeseen.\nKyllä saisi monet nykybändit ottaa Sabbathista oppia, että miten niitä oikeasti mieleenjääviä biisejä tehdään. Legendoja ja syystä.\nPost by Exterminator » Thu May 28 2020 17:15\nSoundgarden - Down on the Upside 3-/5\nSoundgarden ei lyhyitä levyjä harrastanut; kuudes pitkäsoittokin sisältää kuunneltavaa 66 minuutin verran. Näistä kappaleista videoillakin kuvitetut Pretty Noose & Blow Up the Outside World sisältävät loistavat kertsit ja ovat muutenkin ehdottomia taidonnäytteitä yhtyeeltä. Burden in My Hand nousee samaan joukkoon ja Ty Cobb kiihdyttelee mukavasti. Viimeksi mainitun säveltäjä on joku Shepherd, jonka Switch Opens saa minulta vielä yhden positiivisen maininnan. Ai niin joo, Rhinosaurkin kelpasi kyllä.\nSilti, ei voi mitään - bändin kuudes levy valitettavasti lipsuu tylsän puolelle. Monesti olen tämän kuullut, enkä paljoakaan sisällöstä muistanut edelleenkään. Parhaat biisit tuntuvat vain muutamalta huippuhetkeltä harmaan keskinkertaisuuden keskellä. Cornell tulkitsee jälleen takuuvarman tunnistettavasti, onnistumatta kuitenkaan nostamaan materiaalia oivallusköyhyyden suosta. Eikä tod Applebiten kaltaista huuruista leijailua olisi kaivattu venyttämään muutenkin liian pitkää kokonaisuutta entisestään!\nJoo, parempia ääniä olisi tällä kertaa puutarhasta toivonut kuuluvan. Toki en koskaan tämän yhtyeen mikään megafani ole ollutkaan ja ehkä siksi en myöskään sopivin arvioimaan tätä kamaa, mutta kuitenkin.\nKuvittelin tämän olevan bändin viimeinen levytys. En muista tuollaisesta kuin King Animal kuulleenikaan, vaikka näköjään vasta sellaiseen lopettivat.\nPost by Invictus » Sat May 30 2020 16:19\nÖö, joku Shepherd? No, se on ihan bändin basisti, joka on ennenkin biisejä tehnyt, yleensä vähän huuruisia... oma suosikki bändin levyistä on kyllä Badmotorfinger, jo Superunknownilla oli liikaa turhia ja hämyjä biisejä enkä jotain Black Hole Sunia ole koskaan suuremmin fanittanut. Down on the Upsidea en kai ole koskaan oikein edes kuunnellut. King Animal oli comeback-levy, mutta ei ainakaan mulle juuri kolahtanut.\nPost by Exterminator » Sat May 30 2020 18:44\nJoo no se oli selvä, että se on joku bändin jäsenistä, ei vain huvittanut selvittää sen tarkemmin. Vähän kyllä siinä käsityksessä olin, että Cornell olisi vastannut näiden kaikesta materiaalista, eipä näin näköjään ollutkaan. Olisiko Pahamoottorisormi ihan noiden paras levy, se iski itsellekin aika hyvin. Perse, kun Superunknown taisi olla vielä tuota Downiakin minuuttikaupalla pitempi... jotain 74 min. vai mitä se oli. Voisi muuten vaikka kuunnella, mutta menisikö pakkopullan puolelle pahemminkin. Katsotaan. Black Hole Sun on kyllä toiminut kivasti aina itselle...\nPaskamainen juttu vain, että puhelimessa tila kortilla alkaa tosiaan olla kortilla! Vajaat pari gigaa enää, joten kovin montaa levyä ei enää kovimmalla laadulla mahdu ja enhän minä siitä tingi.\nKai olisi pitänyt silloin suoraan tilata se 128 gigan kortti kerralla, vaikka onhan tämä puolet pienempi pitkälle riittänyt...\nPost by Exterminator » Mon Jun 01 2020 16:30\nMokoma - Sydänjuuret 4-/5\nTämä jotenkin otti enemmän aikaa etsiessään tietä minun sydänjuuriini, mutta kyllähän sieltä taas kerran hieno rässilätty paljastui. Vähitellen kaikista biiseistä alkoi pitää aina enemmän, vaikka toisaalta suosikit erottuivat jo alussa ja sellaisina pysyivätkin. Niitä kovimmin potkivia olivat Sydänjuuret, Vastavirtaan ja uljas Kristuksen ruumis ja pedon pää, jossa sävellys tukee aihetta mahtavasti. Nimestään huolimatta myös Hei hei heinäkuu lukeutuu ehdottomasti onnistumisiin =]\nUnohdin jo, missä kappaleessa/leissa tilutellaan, mutta sitäkin on mukava kuulla, kun aloittaessaan Mokoma ei sooloja harrastanut.\nJos tämä kokoelmasta puuttuu, kannattaa korjata tilanne.\nPost by aTomiK » Tue Jun 02 2020 10:05\nPopeda: s/t (1978) 4/5\nItsensä sivistäminen jatkuu muutamalla varhaisella Popeda kiekolla ja voihan helvetti, että tämä debyytti oli hyvää, hieman punk vaikutteista, suomiboogierock jytää.\nEn ole koskaan mikään suuri Popeda fani ollut, silloin 80-luvulla kuunneltiin hetki Harasoo ja Pohjantähden Alla levyjä mutta siinäpä se.\nPopedan debyytillä soitto soi nätisti, biisit on tarpeeksi lyhyitä (jopa 15 kappaletta), Pate laulaa ja lausuu sanat nautittavaan tyyliin ja kommentointi ajan ilmiöistä on mielenkiintoista.\nPystyn aika hyvin siirtämään ajatukset 70-luvun lopun maailmaan ja siihen miten nämä reilu parikymppiset sen koki.\nPoko Rekords perustettiin vuonna 1977 ja Popeda oli yksi yhtiön ensimmäisiä artisteja. Oli kyllä positiivinen yllätys tämä.\nPost by speKtacle » Tue Jun 02 2020 13:45\nEi muutaku Raswaa Koneeseen...\nPost by Exterminator » Fri Jun 05 2020 10:21\nKarina - Karina 4+/5\nKarin Mäkirannan (blondi) ja Helmi Tikkasen (brunette) musiikin lajityyppi on näköjään indiepop, jota esittävä Karina perustettiin jo 2014. Tämä debyyttilevy julkaistiin neljä vuotta myöhemmin ja sai loistavan vastaanoton. Viime vuonna duo kierteli esiintymässä useammassakin maassa Briteistä Luxemburgiin. Yhtäkään kappaletta kuulematta hankin tämän ja kakkoslevynkin. Onneksi viidakkorumpua kannatti kuunnella tälläkin kertaa - Mäkirannan itse myös tuottama levy hyväilee korvia heti meditatiivisesta instrumentaalista Alku lähtien.\nSkaalaa löytyy kalsean Unen etäisesti Radioheadin mieleen tuovasta riffittelystä Kenkäkaverusten ihastuttavan heleään, lastenlaulumaiseen ilmaisuun. Bambi sykähdyttää suoraan sydämeen porautuvalla melodiallaan sekä sanoituksellaan, jossa yritetään löytää keinoja vielä jatkaa yhteistä taivalta. Erityisesti Toisin tein -biisissä hurmaa Karinan luomuote, yhtyeen antaessa sormien liikkeiden kitaran kaulalla kuulua hyvin selkeästi. Pro Tools-hinkkaukset perseeseen =D\nMateriaali on lähes kokonaan Mäkirannan kirjoittamaa, joskin sovitukset on tehty bändin voimin. Ja vielä tähän aikaan kokoonpanoon kuului muuten kolmaskin jäsen nimeltä Niko Koivuhovi. Liekö rumpuja soitellut. Hienon synkeähkö Musteni mieli on ainoa Tikkasen yksin säveltämä ja sanoittama kappale, mutta ilmeisesti vastuu jakautui tasaisemmin seuraavalla levyllä (josta myöhemmin).\nSe on niin väärin, että viime vuonna Maustetytöt nostettiin hillittömän hypen keskiöön, kun Karina sai tyytyä harvoille tutun marginaaliyhtyeen osaan. No, olihan näistä 10-uutisissa pieni juttu, mutta kuitenkin. Taitava bändihän tuo Karjalaisten duokin toki on ja Kaisa vie pantavimman palkinnon näistä pimuista, mutta huomattavasti vähemmän hehkutettu Karina on kyllä itselle selvästi se kovempi juttu!\nEn nyt osaa veikata Lootasta ketään, kelle Karinan musiikki voisi kolista. Se on vähän sääli, sillä jäätte paljosta paitsi! Mutta laitanpa loppuun edes likkojen kuvat, niin siitä saa edes pienen kosketuksen.\nTuli arvottua neljä plussan ja neljä puolen välillä, mennään nyt tuolla ja jätetään parantamisen varaakin vähän. Niin ja minua ei tosiaankaan tarvitse uskoa, vaan voi myös tutustua muiden kirjoittamiin arvioihin. Esim. Hesarissa Karina nappasi täydet 5 tähteä.\nMaalis/huhtikuussa olisi ollut keikka Kuopiossa. Ei niin edes harmita sen peruuntuminen, koska en silloin vielä musiikkia tuntenut. Ehdottomasti haluan kyllä tytöt livenä nähdä, kunhan se on taas mahdollista. Tästä keväästä ei sittenkään jäänyt parhaiten mieleen Korona, vaan Karina.\nPost by Exterminator » Tue Jun 09 2020 10:02\nMokoma - Hengen pitimet 4-/5\nKomiasti potkii Moksujen toiseksi uusinkin parin vuoden takaa. Sieltä tulee päin näköä heti kättelyssä Tienraivaaja, jossa kuitenkin tarttuva kertosäe antaa hetken hengähtää. Samaan malliin jatkaa Kepeät mullat, joka muuten sytytti innostukseni taas kuunnella bändiä - se yksi jannu kun veti tämän Voicessa. Kiitti vaan, pitkätukka, kuka olitkaan!\nEdellä manittujen lisäksi kovinta osastoa edustavat Erhe tulisella kertsillään, sekä ärhäkkä Kesytä perkeleet. En muuten välttämättä olisi arvannut, että thrash-sanoitukseen voisi sisältyä luontevasti sellaisetkin sanat kuin "titityy" ja "tuutilullat" :-D Mokoma todistaa, että voi! Linnut eivät enää laula saattaa olla Mokoman ensimmäinen puunhalaajien diggailema biisi ja hirttäytymisen jaloa taitoa ei kai voi koskaan ottaa esille liikaa, mikä tällä levyllä hoituu mainiosti kappaleessa Hirtehinen.\nEi ehkä se kaikista kovin the ultimate Moksu-kiekko, mutta erittäin dorkaa olisi fanin jättää hankkimatta.\nPost by aTomiK » Wed Jun 10 2020 11:11\nPopeda: Raswaa koneeseen! (1980) 4/5\nPopedan toinen levy ja vaikka siinä aina jotain viattomuutta menetetäänkin, kun bändi kehittyy niin kyllä tämä on edelleen hienoa kamaa.\nHyviä biisejä riittää, kitarat rokkaa ja Pate on äijä. Paljon on mukana myös Eppu Normaali meininkiä mutta se selittyy sillä, että tuottajan pallilla istui Pantse Syrjä.\nPost by Exterminator » Fri Jun 12 2020 7:06\n^ Voisihan noitakin kokeilla, jos vaikka kirjastosta saisi lainaan. Yhdenkään kappaleen nimi ei kelloja soittanut, että ihan uutta ehkä sitten itselle olisi kaikki.\nChisu - MOMENTUM 123 3,5/5\nRohkeasti Chisu lähti tekemään viimeisimmällään jotain erilaista, eikä helppoja radiosoittohittejä enää ollutkaan tarjolla, ainakaan entiseen malliin. Siitäkin huolimatta, että levyllä on biisikin nimeltä Hittei! Nyt kuullaan elektronisempaa Chisua. Kymmenen kappaleen pitkäsoitto on jaettu kolmeen "momentumiin", vaikka ei tuota kuunnellessa huomaakaan.\nChisu on kovana tekijänä jälleen rakentanut onnistuneen kokonaisuuden. Momentum on raidoista kingein ja pakottaa rakastumaan uuteen Chisuun välittömästi. Toiseksi eniten on ehkä iskenyt Chisu kuka?, jossa sukelletaan syvimmälle uusiin soundeihin. Täytyy sanoa, että tätä kamaa jäin kaipaamaan enemmänkin. Loppua kohti levy kuitenkin rauhoittuu ja sekään ei toisaalta olisi välttämättä ikävää, mutta en ole innostunut niistä kappaleista yhtä paljon kuin levyn alkupuolesta. Sellaisella yhä sekommaksi kehittyvällä polulla vain olisi ollut vielä mielenkiintoisempaa olla mukana!\nViimeiset tekstarit on kyllä tarttuva päätös ja Chisu on jälleen malttanut pitää kokonaispituuden mukavan maltillisena myös MOMENTUM 123:lla, joten ei tässä herkästi ehdi kyllästyäkään.\nMielenkiintoinen ja toimiva kokeilu siis, jonka olisin vain suonut vietävän vielä pidemmälle. Tietysti vain minun mielipiteeni, mutta nyt jäi ainakin lievästi kompromissin maku levystä. Nimi oli enne: neloseen asti ei arvosanassakaan päästy tällä kertaa.\nPost by aTomiK » Wed Jun 17 2020 18:29\nPopeda: Hullut koirat (1981) 3/5\nBändin kolmas levy josta odoteltiin jo isoa läpimurtoa mutta se jäi tekemättä. Popeda hakee tällä levyllä edelleen sitä omaa saundiaan ja tuottajana toimi edelleen Pantse Syrjä. Tuotantoa on moitittu ja onhan se hiukan kesy mutta ei minusta mikään katastrofi.\nA-puoli pelittää oikein hyvin, kaksi ensimmäistä biisiä on taas silkkaa Eppu Normaalia ja nimibiisissä on jopa new wave vaikutetta.\nB-puolella ideat alkaa loppua mutta päätöksenä soiva "Avaruusseikkailu" on kova ja senkin kertsi ihan silkkaa Eppua.\nPost by Exterminator » Fri Jun 19 2020 9:57\nShonen Knife - Free Time 4-/5\nOnhan kesän parhaita juttuja se, että pääsee kuuntelemaan Shonen Knifen tuotantoa. Näinkin paskana kesänä pitää kuunnella! Ei näitä vaan talvella tunnu luontevalta renkuttaa. Vuoden 2010 Free Time tuli kolme vuotta Super Groupin jälkeen, samalla kokoonpanolla Naoko-Ritsuko-Etsuko. Gimmat rokkaavat kunnolla. Esim. rivakassa avauksessa Perfect Freedom ja varsinkin vauhtipalassa Economic Crisis mennään jo aivan täydellä kaasulla.\nDo You Happen to Know kuuluu myös nopeampaan osastoon ja ilahduttaa sanoituksellaan, jossa kysellään kadonneen kitaran perään. On siinä jotain niin herttaista, että melkein 30 vuotta ensimmäisen julkaisunsa jälkeen yhtye ei ole lapsekkuuttaan kadottanut. Hiukan sitä laulua Piippolan vaarista muistuttava PYO ei vaikutelmaa ainakaan hälvennä. Voi olla jonkun mielestä jopa naiiviakin, mutta tietoisesta naiiviudesta toki on kyse!\nHauskoilla Rock 'n' Roll Cakellä ja Monster Jellyfishillä jatketaan pimujen lempiaiheita, kun suuhunpantavasta ja elukoista lauleskellaan. Höpsöimmän rallatuksen kunnian saa Capybara ja lopussa Star nostaa tunnelmaa komeasti kohti tähtiä.\nJos kyseessä ei olekaan se kaikista erottuvin klassikoita pursuava lätty bändin pitkässä diskografiassa, niin vakaa näyte Naokon sävellys- ja sanoitustaidoista sekä trion harjaantuneesta svengistä se taatusti on. Fanin kokoelmaan kyseessä on pakkohankinta, jolle varsinkin yllä näkyvällä kannella joutuu antamaan aika kovat pisteet. Jenkkijulkaisun kansihan oli vähän tylsempi.\nLiekö tämä sitten käytäntö yleensäkin, mutta japsinkielinen versio Free Timesta on myös olemassa. Olisi saanut olla vaikka sekin mukana. Sehän on Babymetalin kanssakin jo todistettu, että hyvin toimii.\nPost by Exterminator » Fri Jul 03 2020 7:55


Grand Theft Auton tekijöiden klassikkopeli ilmestyi Androidille ja iOS:lle | Mobiili.fi\nJanne Laakso | Julkaistu 9.12.2016, klo 15:47\nRockstar Games on parhaiten tunnettu Grand Theft Auto -sarjan peleistään, mutta kymmenen vuotta sitten, eli vuonna 2006 yhtiö julkaisi kulttiklassikoksi nousseen pelin Bully PlayStation 2:lle. Nyt Bully: Anniversary Edition on julkaistu Android- ja iOS-laitteille.\nAlkuperäisestä Bullysta julkaistiin pari vuotta myöhemmin päivitetty Bully: Scholarship Edition Xbox 360- ja Nintendo Wii -konsoleille ja PC-koneille. Mobiililaitteille nyt julkaistu versio pohjautuu juuri tuohon päivitettyyn peliin ja sisältää kaikki Bullyn lisäsisällöt.\nBullyssa ohjataan 15-vuotiasta Billy Hopkinsia ränsistyneessä Bullworth Academy -yksityiskoulussa. Billyn pitää selvitä kaameasta lukuvuodesta muiden kiusaamana ja opettajien silmätikkuna, muun muassa kepposia tehden ja tyttöjä vikitellen. Lisäksi mobiiliversiossa mukana on myös minipelejä, joissa pelaaja voi haastaa kavereitaan.\nRockstarin yhteistyössä War Drum Studiosin kanssa tekemä Bullyn käännös mobiililaitteille on tehty varsin perusteellisesti, eli grafiikka on päivitetty HD-näytöille, ohjaus sovitettu kosketusnäytöllä toimivaksi (mukana on tuki myös erilliselle peliohjaimelle) ja pilvitallennuksen ansiosta peliä voi jatkaa eri laitteilla. Lisäksi esimerkiksi iPhone 7:llä ja 7 Plussalla mukana on tuki Taptic Enginen värinäpalautteelle.\nPeli vaatii hieman potkua laitteelta. iOS-versiolla minimivaatimuksina ovat iPhone 5, iPad mini 2, iPad 4 tai iPod touch 6. sukupolvi, tai uudemmat laitteet. Android-versiossa ainoa minimivaatimus on Android 4.0 tai uudempi, mutta yhteensopivuus saattaa vaihdella eri laitteilla.\nBully: Anniversary Edition maksaa 6,99 euroa ja on ladattavissa Applen App Storesta ja Google Play Kaupasta.\nLue seuraavaksi: Samsung Galaxy S7 -mallien Nougat-päivitys tuo suoraan Android 7.1.1:n